title: Penelope (elokuva)

text: Elokuva kertoo tytöstä, Penelopesta (Christina Ricci), jonka suvussa on kirous. Penelopella on kauniiden kasvojensa keskellä sian kärsä. Penelopen vanhemmat (Catherine O'Hara ja Richard E. Grant) lukitsevat Penelopen huoneeseensa ettei kukaan näkisi häntä. Vanhan tarun mukaan kirous haihtuu jos Penelopen hyväksyy joku hänen "oman kaltaisensa". Penelopen täytettyä 18 hänelle aletaan esitellä kaikkia Englannin hienostoperheiden poikia.


title: Kolme etsivää ja änkyttävä papukaija

text: Kolme etsivää ja änkyttävä papukaija () on 3 etsivää -kirjasarjan toinen osa, jonka kirjoitti Robert Arthur. Kirjan on suomentanut Laura Tetri.


title: Kolme etsivää ja änkyttävä papukaija

text: Etsivätoimiston on tarkoitus auttaa hollywoodilaista näyttelijää ohjaaja Hitchcockin pyynnöstä. Mutta lihava mies ei ollutkaan näyttelijä, vaan yksinomaan kiinnostunut kadonneesta papukaijasta, eikä ainoastaan siitä, vaan kuudesta muustakin papukaijasta. Papukaijojen avulla pääsisi todella arvokkaan salaisuuden jäljille. Tämän kaiken keskelle etsivätoimisto joutuu aluksi tahtomattaan ja sitten perin määrätietoisesti, kunnes papukaijojen salaisuus on selvitetty.


title: Kolme etsivää ja kauhujen linna

text: Kolme etsivää ja kauhujen linna () on 3 etsivää -kirjasarjan ensimmäinen teos, jonka kirjoitti Robert Arthur. Kirjan on suomentanut Laura Tetri.


title: Kolme etsivää ja kauhujen linna

text: Poikien tehtävänä on hankkia ohjaajalle riittävän värisyttävä linna seuraavan kauhufilmin kuvauspaikaksi. Bobin taidoilla paikka löytyy nopeasti. Linnassa tapahtuu jatkuvasti hurjia tapauksia.


title: Kolme etsivää ja hopeinen hämähäkki

text: Kolme etsivää ja hopeinen hämähäkki () on Robert Arthurin kirjoittama 3 etsivää -kirjasarjaan kuuluva kirja. Kirjan on suomentanut Inkeri Pitkänen.


title: Kolme etsivää ja hopeinen hämähäkki

text: Etsivät kutsutaan pieneen eurooppalaiseen valtioon nimeltä Varania. Kun he matkustavat sinne, he joutuvatkin yhtäkkiä keskelle tuhoisaa vallankaappausyritystä. Sen tärkeänä osana on kadonnut valtion symboli, hopeinen hämähäkki. Se löytyykin yllättäen etsivien huoneesta. Sitten se katoaa taas, ja pojat joutuvat pakenemaan. Heidän takanaan on armoton rikollisjoukko. Takaa-ajo päättyy lopulta kirkkoon, jossa Jupiter keksii yllättäen keinon.


title: Estadio León

text: Estadio León eli Estadio Nou Camp on jalkapallostadion Leónin kaupungissa Meksikossa. Stadion rakennettiin 1967 ja sen kapasiteetti on 33 943. Se on paikallisen Club Leónin kotistadion. Stadionilla pelattiin sekä vuoden 1970 että 1986 jalkapallon MM-kilpailujen otteluita.


title: Runes of Magic

text: Runes of Magic on ilmainen online-roolipeli, jonka beta päättyi 19. maaliskuuta 2009. Runes of Magic on ladattavissa ilmaiseksi, eikä peliin liity kuukausimaksuja, sillä sen ylläpito on rahoitettu oikealla rahalla ostettavilla palveluilla ja esineillä, eli niin kutsutuilla mikromaksuilla.


title: Runes of Magic

text: "Runes of Magic" on "World of Warcraftin" kaltainen näppäinkomennoiltaan, ohjaukseltaan ja valikoiltaan. Peliin on tarjolla paljon ilmaisia lisäosia (), joilla peliä saa muokattua mieleisekseen. Peliin on otettu runsaasti vaikutteita suosituista peleistä, kuten edellä mainitusta "World of Warcraftista". "Runes of Magiciin" kuuluu kymmenen eri hahmoluokkaa: Warrior, Knight, Priest, Rogue, Scout, Mage, Druid, Warden, Champion ja Warlock.


title: Runes of Magic

text: Ensimmäinen iso päivitys oli nimeltään "The Rise of the Demon Lord". Tässä päivityksessä peliin ei lisätty mitään merkittäviä muutoksia, mutta tasokatto nostettiin 52:een. Mukana tuli uusia instansseja ja alueita.


title: Runes of Magic

text: Toisen päivityksen, "The Elven Prophecyn" myötä peliin lisättiin uusi rotu, haltiat (). Haltioilla pystyy käyttämään kaikkia aiempia luokkia, mutta myös kahta uutta, Warden ja Druid. Warden korvaa Knightin ja Druid on kuin Priest. Warden on myös ainoa luokka, jolle saa lemmikin (esim. Spirit of the Oak). Muita päivityksessä tulleita lisäyksiä olivat uudet instanssit () ja uudet alueet. Pelin tasokatto nousi 55:een.


title: Runes of Magic

text: Kolmas päivitys, "The Elder Kindoms" julkaistiin 22. huhtikuuta 2010. Päivityksessä tasokatto nostettiin 58:een, alueita tuli lisää ja uuden vaihtoehdon myötä instansseissa vaikeusastetta voi säätää.


title: Runes of Magic

text: Neljäs päivitys, "Lands Of Despair" julkaistiin 16. kesäkuuta 2011. Päivityksessä tasokatto nostettiin 67:ään ja alueita tuli lisää. Joulukuussa 2011 tuli pienpäivitys joka nosti tasokaton 70 lv:iin.


title: Runes of Magic

text: Uusin päivitys, "Fires of Shadowforge" julkaistiin 12.6.2012. Päivitys lisäsi peliin uuden rodun, kääpiöt (Dwarves) sekä kaksi uutta hahmoluokkaa (Champion ja Warlock). Tasokatto nousi 72:een.Selvennöstä: 1h:yhden käden ase, 2H:kahden käden ase. Axe:kirves, Sword:miekka, Hammer:nuija, Dagger:tikari, Projectile:heittoväline esim. tikari tai kivi, Bow:pitkäjousi, Crossbow:jalkajousi, Wand:yhden käden taikasauva, Staff:kahden käden taikasauva. Plate:levypanssari, Chain:rengaspanssari, Leather:nahkapanssari, Cloth:vaatepanssari. DPS: damage dealer, se joka hyökkää. Healer: parantaja, pitää yllä HP:tä eli Health Pointeja joista elämä riippuu. Tankki: se jonka kimppuun tekoälyvastustajan toivotaan käyvän jotta muut saavat olla rauhassa. Range: maksimi hyökkäysetäisyys.Hahmoluokkiensa lisäksi pelin hahmot voivat kehittää erilaisia rakennus- ja keräilytaitoja, joiden avulla ne voivat valmistaa erilaisia varusteita ja hetkellisesti hahmon ominaisuuksia parantavia ruokia ja alkemiatuotteita. Samanlaisia tavaroita ei useimmiten pysty ostamaan tekoälyhahmoilta (NPC), joten rakentelu on monille pelaajille hyvä tapa tienata pelin valuuttaa, kultaa.


title: Runes of Magic

text: Kullan tienaamiseen tarvitaan käytännössä kuitenkin yleensä korkea taitotaso, koska craftattu on harvoja poikkeuksia lukuun ottamatta instansseista tippuvia varusteita heikompi (esimerkiksi level 55 Demon Stronghold gear voittaa kaiken 70-level craftatun gearin) mistä seuraa että matalalevelisille hahmoille varusteita etsivät usein ennemmin hakevat ne 30–60 minuutin urakalla vastaavan tasoisesta instanssista ja näin ollen cratattu gear kiinnostaa vain harvoja aloittelijoita jos edes heitä.


title: Runes of Magic

text: Crafteri ei siis käytännössä voi saada kovin paljoa kultaa ennen kuin taito saavuttaa levelin 80, josta eteenpäin craftattu gear on itse asiassa joiltakin osin varsin hyvää eivätkä instanssi-vaihtoehdot ole enää yhtä helposti pelaajien ulottuvilla joten jopa moni endgamer päätyy ostamaan craftattua gearia uuden chapterin alussa. Rakennustaitojen kehittäminen on kuitenkin hidasta, ja jokaisella hahmolla voi olla vain yksi huippuunsa kehitetty rakennustaito. Se myös yleensä maksaa kohtuullisesti, eikä rahoja useimmiten saa takaisin lopputuloksen myymällä, sillä matalilla tasoilla craftaaminen on suositumpaa kuin lopputuloksena syntyvä gear.


title: Runes of Magic

text: Craftaukseen tarvitaan resepti (esimerkiksi "puusauva" tai "villakaapu") ja resursseja, eli erilaisia malmeja, puuta ja yrttejä, joita kasvaa joka puolella pelimaailmaa. Jokainen taito käyttää kahta eri resurssityyppiä. Esimerkiksi alkemiaan kuluu pääasiassa yrttejä ja vähän malmia, ompeluun taas puuta ja vähän yrttejä. Parhaiten taidon kehitys onnistuu sopivantasoisella reseptillä, vaikka myös alemmantasoisia reseptejä voi edelleen rakentaa. Reseptistä riippuu mitä resursseja tuotteeseen tarvitaan. Reseptejä voi ostaa niitä myyviltä npc:iltä tai löytää itse tappamiltaan hirviöiltä.


title: Runes of Magic

text: Alkemia- ja ruokatuotteet ovat keskenään identtisiä, eli esimerkiksi kahta erilaista paahdettua lohta ei ole. Ruokaa voi ostaa ainoastaan toisilta pelaajilta, eikä alkemiatuotteillekaan yleensä ole pelin kauppiailta ostettavia vastineita. Sitä vastoin muiden, varusteita tuottavien taitojen, kuten tailoring eli ompelu, samannimiset ja -näköiset tuotteet voivat erota suuresti sekä ominaisuuksiltaan että arvoltaan. Pelin kauppiailla on näille tuotteille omat vastineensa, mistä johtuen huonoimpia omatekoisia tuotteita ei välttämättä saa lainkaan kaupaksi. Valmistettaessa useampia varusteita joukkoon osuu kuitenkin väistämättä myös NPC-kauppiaan valikoimaa laadukkaampia, myyntikelpoisia varusteita.


title: Runes of Magic

text: Peliin voi ostaa oikealla rahalla timantteja, joilla taas voi ostaa erilaisia varusteita ja bonuksia peliin. Timanteista on myös mahdollista käydä kauppaa pelin sisällä sen perusvaluuttaa, pelikultaa vastaan toisten pelaajien kanssa, mutta hinnat ovat yleensä korkeita. Timanteilla voi ostaa esimerkiksi permanent mounteja (pysyviä hevosia) ilmaisiksi saatavien ja aina samalta näyttävien 30 päivän mounttejen sijaan, näyttäviä asuja, joissa ei ole valmiina statseja, mutta jotka voi lisätä omaan maagiseen vaatekaappiin josta asuja valikoimalla voi vaikuttaa siihen miltä pelissä näyttää - mitään muuta muuttamatta, ja pelkän ulkonäön takia olemassa olevia ylimääräisiä lemmikeitä. Pähkinänkuoressa kaikkeen voi lisätä näyttävämmän ulkokuoren. Timanteilla voi myös värjätä varusteita ja mounteja. Omaan taloon voi myös ostaa experience-, crafting- ja talentpoint-bonuksia joskin huonekalut joista ne saa, hiljattain poistettiin yleisestä valikoimasta (ne tulevat todennäköisesti myyntiin aikasidonnaisina tarjouksina). Timanttikauppaan tulee jatkuvasti uusia tuotteita, joten valinnanvaraa sille mihin rahansa käyttää riittää.


title: Runes of Magic

text: Timantit vaikuttavat gearin kehitykseen valtavasti koska moni asia vaatii niitä, mutta ilman oikeaa rahaakin voi todistetusti pelata: hyviä free-to-play (ei maksa oikeaa rahaa pelaamisesta) pelaajia tunnetaan aktiivisilla servereillä todella monia ja moni pay-to-playkin (oikealla rahalla timantteja ostava pelaaja) jää varsinaisen endgamen ulkopuolelle. Ilman oikeaa rahaa pelaaminen vaatii kuitenkin pelaajalta huomattavasti enemmän kärsivällisyyttä, suunnittelua ja timanttien ostamista muilta pelaajilta. Pähkinänkuoressa: kaikkea ei voi saada heti, paitsi jos maksaa. Jos toiveissa on 20 erilaisen ratsun arsenaali, endgameen pääsy ensimmäisen neljän kuukauden sisällä ilman mitään tylsää ja kärsivällisyyttä vaativaa, huippuluokan luksuslukaali 400 eri huonekalulla ja vaatekaappi täynnä hienoimpia ja harvinaisimpia muotiluomuksia, on paras hyväksyä se että peli tulee maksamaan ja joudut ostamaan timantteja oikealla rahalla. Jos taas riittää että kohtuullisella vaivalla pääset johonkin mukaan muutamassa kuukaudessa, mitään pakkoa maksamiseen ei ole.


title: Runes of Magic

text: Osa timanteilla ostettavista eduista on marginaalisia kuten vaikkapa muutama attribuutti lisää varusteeseen (jota ei kuitenkaan voi jatkaa pitkälle koska raja tulee vastaan) ja osa sellaisia ettei niitä ilman kerta kaikkiaan pääse käsiksi osaan pelin sisällöstä (kuten vaikkapa lisää damagea aseeseen tai lisää critical damagea sormuksiin) joten vaihtoehdoksi jää muilta ostaminen. Osan timanteilla ostettavasta sisällöstä pystyy korvaamaan tekemällä ahkerasti päivittäisiä daily questeja, joista saatavilla Phirius Token Coineilla noin 2/3 pelaamisen kannalta tarpeellisista tavaroista on ulottuvilla ilman varsinaisten timanttien käyttämistä, mutta ihan kokonaan pelaajien väliseltä kaupalta ei voi välttyä jos ei maksa pelaamisesta oikeaa rahaa.


title: Runes of Magic

text: 10. tason jälkeen pelaaja voi valita hahmolleen toisen luokan eli Secondary Classin, esimerkiksi Mage/Priest. Secondary Class pitää kehittää ensimmäisestä tasosta alkaen, kuten Primary Classikin. Molempien luokkien kaikkia taitoja ei voi käyttää yhtä aikaa, vaan niiltä avautuu tiettyjä taitoja riipuen siitä, kummalla luokalla pelaa. Ensisijaiseksi luokaksi valitun luokan taidot ovat kokonaan käytettävissä, mutta toisesta luokasta näkyvät vain General-taidot. Ensisijaisen luokan taso määrää myös hahmon toissijaisen luokan taitojen tason, sen millaisena luokka näkyy toisille pelaajille ja sen, missä laajuudessa luokan taitoja voidaan käyttää. Hahmo, jonka luokat ovat Priest-taso 20 ja Warrior-taso 15, näkyy Warrior-luokassaan tason 15 Warriorina ja tason 15 Priestinä. Priest-taidot ovat tällöin samalla tasolla kuin ne olisivat level 15 priestillä, mistä johtuu, että osa General-taidoistakaan ei välttämättä ole käytettävissä. Kun Warrior-luokan taso nousee, myös Priest-luokan taidot nousevat, kunnes ne saavuttavat todellisen tasonsa.


title: Runes of Magic

text: Päivityksen jälkeen (Lands Of Despair) pystyy myös ottamaan itselleen 3 class:in. Käytännössä kolmen hahmoluokan kehittäminen instansseissa pelattavalle tasolle vaatii kuitenkin joko runsaasti aikaa tai rahankäyttöä, ja suurin osa keskittyykin aluksi yhteen pääluokkaan ja yhteen secondaryclassiin. Nyt vuonna 2014 on tullut mahdolliseksi ottaa myös lisää vaihtoehtoisia classeja, mutta ne maksavat paljon. Vain kaksi hahmoluokkaa voi kuitenkin olla yhtä aikaa aktiivisina ja hyödyttää pelaajaa, joten "ylimääräiset" hahmoluokat lähinnä lisäävät vaihtoehtoja.


title: Battery Check

text: Battery Check on ruotsalaisen Millencolinin kappale, joka julkaistiin vuonna 2002 albumilla "Home from Home". Se julkaistiin singlenä 3. heinäkuuta 2003. Kappaleesta on tehty myös ruotsinkielinen versio nimeltä ”E20 Norr”. Se julkaistiin singlen B-raitana.Kappaleesta tehtiin musiikkivideo molemmille kielille. Molemmissa versioissa on erona ainoastaan kieli.


title: Kolme etsivää ja laulava käärme

text: Kolme etsivää ja laulava käärme on Robert Arthurin kirjoittama 3 etsivää -kirjasarjaan kuuluva teos. Kirjan on suomentanut Annikki Leivonen.


title: Kolme etsivää ja laulava käärme

text: Monet ihmiset ovat vähän taikauskoisia, mutta Allien täti pelkäsi kuollakseen salaseuraa, jonka jäsen hän oli. Seuran johtajan istunnoissa loihtima "laulava käärme" oli hänen mielestään kauhea. Tädin pelko ei ollutkaan turha, sillä monien uhkaavien tapausten jälkeen etsivien piti hankkia oikea noitatohtori tapahtumaa selvittämään.


title: Detox (kappale)

text: Detox on Millencolinin singlenä julkaistu kappale, joka julkaistiin vuonna 2008 heidän toistaiseksi uusimmalla albumillaan "Machine 15". Kappaleen ovat kirjoittaneet Nikola Sarcevic ja Mathias Färm.


title: Vihreä Ranger

text: Vihreä Ranger () on kuvitteelinen titteli Power Rangers -universumissa. Se esiteltiin ensi kerran televisiosarjassa "Mighty Morphin Power Rangersin", jaksossa "Green with Evil Part I: Out of Control" vuonna 1993. Sarjassa tittelin loi Rita Repulsa, joka yritti päästä eroon Power Rangereista. Hän valitsi Tommy Oliverin kantamaan Vihreän Rangerin titteliä. Sarjojen aikana titteliä ovat pitäneet hallussaan vain miehet, joista pisimpään titteliä kantanut hahmo on Adam Park. Häntä näytteli Johnny Yong Bosch vuosina 1996–1997 sarjoissa Power Rangers Zeo ja Power Rangers Turbo, sekä elokuvassa Power Rangers turbovaihteella.


title: Vihreä Ranger

text: Titteli on esiintynyt seuraavissa sarjoissa:Vihreä Ranger on esiintynyt ainoassa elokuvassaan Power Rangers turbovaihteella vuonna 1997, jossa titteliä kantoi Adam Park. Hahmoa näytteli Johnny Yong Bosch.


title: Vihreä Ranger

text: Vihreä Ranger esiintyi ensi kerran videopelissä vuonna 1994, jolloin se oli pelattavana hahmona Mighty Morphin Power Rangers -pelissä Sega Mega Driven alustalla. Pelin tarinatilassa hahmo esiintyy televisiosarjan tavoin vihollisena, mutta liittyy sen jälkeen pelattavaksi hahmoksi, mikäli pelaaja onnistuu voittamaan sen. Sen sijaan pelin yksi vastaan yksi pelissä Vihreän Rangerin voi valita suoraan.


title: Vihreä Ranger

text: Seuraavan kerran hahmo esiintyi ajopelissä issa vuonna 1996. Pelissä titteliä kantoi Adam Park, joka kilpaili nelipyöräisellä kilpurilla. Seuraavan kerran hahmo oli pelattavana hahmona vuonna 1999 julkaistussa ssa, sekä . Vihreällä Rangerilla on erityisempi rooli muun muassa pelin loppuhetkillä hahmolla saa käyttöönsä Samurai Star MegaZordin.


title: Vihreä Ranger

text: Uusimmassa issa Vihreitä Rangereita esiintyy yhteensä kolme, joista ssa titteliä kantava Damon Henderson esiintyy jokaisella alustalla.


title: Vladimir Bystrov

text: Vladimir Vitaljevitš Bystrov (, s. 31. tammikuuta 1984 Luga, Leningradin alue) on venäläinen jalkapalloilija, joka edusti ison osan urastaan Venäjän jalkapalloliigan Zenitiä. Bystrovia pidettiin yleisesti ottaen yhtenä Euroopan nopeimmista pelaajista, sen takia hyökkäävää keskikentän pelaajaa oli erittäin vaikea pysäyttää.


title: Vladimir Bystrov

text: Venäjän maajoukkueessa Bystrov debytoi vuonna 2004. Hän oli mukana vuoden 2004 Euroopan-mestaruuskilpailuissa 20-vuotiaana mutta ei saanut vielä peliaikaa.


title: Vladimir Bystrov

text: Guus Hiddink valitsi Bystrovin Venäjän joukkueeseen Euroopan-mestaruuskilpailuihin 2008. Venäjän avausottelussa Espanjaa vastaan Bystrov aloitti vaihtomiehenä, mutta hänet vaihdettiin 46. minuutin kohdalla Dmitri Sytšoviin. Venäjän toisessa ottelussa Kreikkaa vastaan Bystrov vaihdettiin sisään 71 minuutin kohdalla, vaihdossa sisään hyökkääjä Roman Adamov. Venäjän viimeisessä alkulohkon ottelussa Ruotsia vastaan Bystrov aloitti vaihdossa ja hänet vaihdettiin viimeisenä kentälle.


title: Kuivajärvi (Tammela)

text: Kuivajärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistössä Loimijoen valuma-alueen Pyhäjärven alueeseen. Järven valuma-alue on pinta-alaltaan 524 km² suuruinen ja siihen kuuluu yli 140 järveä tai lampea Tammelan, Forssan, Urjalan, Hämeenlinnan, Hattulan, Lohjan, Lopen, Karkkilan ja Someron alueilta.


title: Kuivajärvi (Tammela)

text: Järven pinta-ala on 824 hehtaaria eli 8,2 km² ja sen pituus on 6,9 kilometriä ja leveys 1,8 kilometriä. Järven keskisyvyys on vain 2,2 metriä ja syvin kohta 9,9 metriä sijaitsee keskellä järven selkää Saaren kansanpuiston kohdalla. Järven välittömään valuma-alueeseen kuuluvat järven itäpuolella olevat Liukonlammi, jolla on oma laskuoja, ja laskuojaton Paskolammi. Länsirannalla sijaitsee Kaukolanharju ja sen läheisyydessä olevat supat. Näistä ainakin Suujärvi, Määrlammi ja Tanilanlammi kuuluvat välittömästi Kuivajärven vaikutuspiiriin. Ennen Pyhäjärven järvenlaskua Suujärvi oli Kuivajärven lahti. Kuivajärven pohjoispäähän laskee Pehkijärvestä alkunsa saava Myllyjoki, jonka valuma-alueen pinta-ala on 265 km² ja jossa sijaitsee yli 70 järveä tai lampea. Etelästä Kuivajärveen laskee Tammelan Liesjärvestä alkunsa saava Turpoonjoki, jonka valuma-alueen pinta-ala on 235 km² ja jossa sijaitsee yli 80 järveä tai lampea. Järven luusuana toimii järven länsirannalla oleva 20 metriä leveä ja 300 metriä pitkä salmi, joka joka on kaksi kilometriä pitkän Saarensalmen alkuosa. Vedet virtaavat salmen kautta Pyhäjärveen, jonka vedenpinta on noin 10 senttimetriä Kuivajärven vedenpintaa alempana.


title: Kuivajärvi (Tammela)

text: Järven rantaviiva on 28 kilometriä pitkä ja sen ranta on pääosin peltomaata, jota ympäröi moreeni- ja kalliopohjainen metsämaasto. Lounaisrantaa sivuaa Kaukolanharjuun liittyvä harjujakso. Järven rannat ovat hyvin matalat, mikä on seurausta 1800-luvulla tehystä yli kahden metrin järvenlaskusta. Järvessä on 10 saarta, joiden yhteinen pinta-ala on 0,76 hehtaaria ja joiden osuus järven rantaviivasta on 1,15 kilometriä. Saaret sijaitsevat aivan rannan tuntumassa paitsi Luotokivet, jotka ovat pieniä ulapalla olevia luotoja. Saareksi voidaan luokitella myös Saari, joka ennen Pyhäjärven järvenlaskua oli aito saari. Järvelaskun vuoksi Saaren pohjoispää kapeni ja kasvoi umpeen. Myöhemmin Saari yhdistettiin Venessillan tiepenkereellä mantereeseen. Nykyään Venesilta on avattu uudelleen veneväyläksi siltarummun avulla. Kuivajärven rannoilla sijaitsevia Tammelan kyliä ovat Tammelan Saari, Kankainen, Hykkilä, Lunkaa, Porras ja Ojanen. Kuivajärveen rajoittuu myös Forssan kaupungin ja Tammelan kunnan nykyään omistama Saaren kansanpuisto, jonka alueella on Kuivajärven rannassa muun muassa uimaranta.


title: Kuivajärvi (Tammela)

text: Tavoitteena vesiväylän avaamisessa oli läheisen Joensuunlahden ja Venesillan Natura 2000 -alueen luonnonarvojen säilyttäminen, Kuivajärven vedenlaadun parantaminen ja virkistyskäyttöä haittaavan rehevöitymisen estämisen.


title: Kuivajärvi (Tammela)

text: Kuivajärvi on vain osa muinoin alueella sijainneesta suuremmasta järvestä. Kun jääkauden jälkeen alueen korkeimmat kohdat kohosivat maankohoamisen seurauksena Yoldiamerestä, kuroutui luoteesta työntyneestä pitkästä merenlahdesta irti suuri järvi. Järvi, joka sijaitsi Pyhäjärven ja Kuivajärven ympäristössä, oli matala ja melko tasapohjainen. Järven savipohjalle alkoi 10 500−9 400 vuotta sitten kertyä liejua, johon levittäytyi rannoilla rehevä luhtamainen suokasvillisuus. Suot alkoivat tämän jälkeen kasvaa myös turvetta. Alueen vanhin turvekerrostuma on löydetty Torronsuosta ja sen ikä on 10 400 vuotta. Tuhansien vuosien aikana järven vedenpinta aleni sen nykyään Pyhäjärveen kuuluvan luusuan kulumisen vuoksi. Myöhemmin Mesoliittisella kivikaudella järvestä kuroutui erilleen pienempiä järvialtaita kuten esimerkiksi Pyhäjärvi, Talpianjärvi, Kalliojärvi, Kaukjärvi ja Kuivajärvi.


title: Kuivajärvi (Tammela)

text: Mesoliittisella kivikaudella vedenpinnan korkeus vastasi nykyistä 102−103 metriä merenpinnan yläpuolella. Silloisella suurjärvellä asuttiin järven rannoilla esimerkiksi Talpianjärven, Saarensalmen ja Rekolan asuinpaikoilla, jotka olivat nykyisen 105 metrin korkeudella.


title: Kuivajärvi (Tammela)

text: Pyhäjärven vedenpinnan alentamista harkittiin Tammelassa 1800-luvulla ja siihen saatiin avuksi Keisarillinen Koskenperkausjohtokunta, joka avusti hanketta. Lasku toteutettiin vuosina 1821−1827 ja vedenpinta laski tuolloin myös Kuivajärvellä pari metriä eli keskisyvyydeksi tuli hieman yli 2,2 metriä. Loimijoen yläjuoksua perattiin vielä 1950-luvulla, mikä on laskenut vedenpintaa lisää.


title: Kokkelivekkulit

text: Kokkelivekkulit on suomalainen Yleisradion tuottama vuonna 1994 valmistunut lähinnä lapsille suunnattu ruoka-aiheinen televisio-ohjelma. Televisio-ohjelmassa Yle TV2:n "Pikku Kakkosesta" tuttu käsinukke Ransu Karvakuono ja Pekka "Pablo" Seppä valmistavat sarjan joka osassa eri ruokalajin. Tarinankerronnan ja ruoanlaiton lomassa Ransu ja Pablo esittävät kyseisen ruokalajin inspiroiman laulun.


title: Kokkelivekkulit

text: Ohjelma on esitetty ensimmäisen kerran Pikku Kakkosen yhteydessä vuosina 1994–1995. Uusinta esitettiin 2000-luvun alussa. Kokkelivekkulit on saatavilla kokonaisuudessaan Yle Tallennemyynnin julkaisemana kirjastotallenteena.


title: Kokkelivekkulit

text: Sony Music Entertainment julkaisi samana vuonna "Kokkelivekkulit"-nimisen albumin, joka sisälsi kaikki ohjelmassa esitetyt musiikkiesitykset.


title: Kuin kuvastimessa

text: Kuin kuvastimessa () on Ingmar Bergmanin ohjaama ruotsalainen elokuva vuodelta 1961.


title: Kuin kuvastimessa

text: Itsekeskeinen kirjailija ja leski David palaa Sveitsistä asumaan saarelle joksinkin aikaa lastensa Karinin ja Minusin sekä vävynsä Martinin kanssa. David on kaupallisesti menestyvä kirjailija, mutta hän toivoo joskus vielä saavansa kriitikkojen arvostusta. Tytär Karin sairastaa skitsofreniaa ja kuulee ääniä seinän takaa, mikä hänen mukaansa on merkki siitä, että jumala tulee pian. Tämä kamarinäytelmä perustuu roolihenkilöiden hyvin subjektiiviseen tulkintaan tuntikausien rauhallisesta etenemisestä, jonka katsoja näkee. Karinin sairaus pahenee elokuvan loppua kohti, ja lopulta hän kohtaa jumalan, vaikka se ei tapahdu niin kuin hän on ajatellut.


title: Kuin kuvastimessa

text: Elokuvan "Kuin kuvastimessa" on käsikirjoittanut ja ohjannut Ingmar Bergman.


title: Kuin kuvastimessa

text: Se on ensimmäinen osa Bergmanin trilogiasta, joka käsittelee uskoa, ja seuraavat osat ovat "Talven valoa" (1962) ja "Hiljaisuus" (1963). Elokuva on mustavalkoinen. Tapahtumat sijoittuvat saaristoon ja ne käsittelevät kirjailija "Davidia" (Gunnar Björnstrand) ja hänen lapsiaan "Karinia" (Harriet Andersson) ja "Minusia" (Lars Passgård) sekä vävyä "Martinia" (Max von Sydow), joka on lääkäri.


title: Kuin kuvastimessa

text: Elokuva sai parhaan ulkomaisen elokuvan Oscarin ja on saanut useita muita palkintoja. Se oli ehdolla Oscarin saajaksi sarjassa paras musiikki.


title: Kuin kuvastimessa

text: Elokuvan ensiesitys Suomessa oli 20.4.1962, ja se on esitetty useita kertoja televisiossa.


title: Cornell Capa

text: Cornell Capa (10. huhtikuuta 1918 – 23. toukokuuta 2008) oli unkarilais-amerikkalainen valokuvaaja. Cornell Capa on valokuvaaja Robert Capan pikkuveli.


title: Cornell Capa

text: Cornell Capa syntyi Budapestissa vuonna 1918. Hänen syntymänimensä oli Kornel Friedmann. Hän muutti 18-vuotiaana Pariisiin työskentelemään hänen vanhemman veljensä Robert Capan kanssa. 1937 Cornell Capa muutti New Yorkiin työskentelemään Life-lehden pimiössä.


title: Cornell Capa

text: Toukokuussa 1954 hänen isoveljensä Robert Capa astui maamiinaan Indokiinassa. Samana vuonna Cornell Capa liittyi isoveljensä perustaman kuvatoimiston Magnum photosin jäseneksi.


title: Cornell Capa

text: Cornell Capa tunnettiin hyvin hänen veljensä maineen ja muiston puolustajana.


title: Cornell Capa

text: Cornell Capa kuoli toukokuussa 2008 New Yorkissa.


title: Göran Hellberg

text: Göran Hellberg (s. 11. helmikuuta 1937) on suomalainen pappi, joka oli Suomen ensimmäisenä kisapappina. Hän oli joukkueen kisapappina arvokisoissa vuodesta 1972 vuoden 2003 loppuun asti. Hellbergin seuraajaksi tuli Leena Huovinen. Nykyisin Hellberg on eläkkeellä.


title: Göran Hellberg

text: Münchenin olympialaisten järjestäjät pyysivät kirkkojen johtajia lähettämään kisoihin yhden urheilusta kiinnostuneen papin. Arkkipiispa Martti Simojoki pyysi tehtävään Hampurin merimieskirkon merimiespappi Göran Hellbergiä vuonna 1970. Hän oli Münchenin olympiakisoissa myös Yhdysvaltojen, Thaimaan ja Norjan kisapappina. Kisojen jälkeen Suomen Olympiakomitea ja Urheiluliitto halusivat jatkaa toimintaa. Mukaan tuli myöhemmin myös Suomen Hiihtoliitto.


title: Göran Hellberg

text: Alkuaan toiminta oli satunnaista, ja 1976 olympialaisiin hän ei lähtenyt, koska pyyntö olympiakomitealta tuli hänestä niin myöhään, ettei hän olisi kyennyt tutustua joukkueeseen. Hellberg halusi olla joukkueen mukana myös harjoitusleireillä. Pyyntöön suostuttiin. 1980-luvulla toiminnan virallistamista suunniteltaessa Hellberg kertoi pyytäneensä tutkimuksen kisapapin tarpeellisuudesta ja toimenkuvasta. Suurin osa piti kisapappia tarpeellisena, eikä mukanaoloa vastustanut kukaan. Kisapappia toivottiin keskustelijaksi, kuuntelijaksi, sielunhoitajaksi ja pitämään hartauksia. Yhteistyösopimus tehtiin 1985 ja Hellberg jatkoi kisapappina. Varsinainen virka hänellä oli Turun seurakuntayhtymän sairaalapappina.


title: Göran Hellberg

text: Hellberg sai Suomen Olympiakomitean jakaman sisupuukon numero 5 Atlantan olympialaisissa 1996.


title: Göran Hellberg

text: Hellbergin viimeiset kilpailut olivat yleisurheilun maailmanmestaruuskilpailut 2003. Hellbergin seuraaja Leena Huovinen aloitti toiminnan maaliskuussa 2004.


title: Toivo Haapakoski

text: Toivo Veli Haapakoski (30. maaliskuuta 1926 Piikkiö – 4. kesäkuuta 2011 Lieto) oli suomalainen elintarviketeollisuuden vaikuttaja, toimitusjohtaja ja maanviljelysneuvos.


title: Toivo Haapakoski

text: Haapakoski valmistui agronomiksi vuonna 1949 ja hakeutui pian sen jälkeen Raision Tehtaiden palvelukseen mallasohran hankintaosaston hoitajaksi. Hänet nimitettiin vuonna 1956 tehtaan hankintapäälliköksi ja myöhemmin yhtymän hankintaryhmän johtajaksi.


title: Toivo Haapakoski

text: Kun Lounais-Suomen Osuusteurastamossa (nykyinen LSO Osuuskunta) vapautui toimitusjohtajan paikka vuonna 1973 Mauri Karvetin siirtyessä Raision Tehtaiden johtoon, osuuskunnan hallintoneuvosto tarjosi Haapakoskelle tilaisuutta kokeilla voimiaan liha-alalla.


title: Toivo Haapakoski

text: Vuodesta 1973 lähtien LSO:n johdossa ollut Toivo Haapakoski osallistui kaikkiin merkittäviin liha-alan toimialajärjestelyihin 1970- ja 1980-luvuilla (Helsingin Kauppiaiden, OTK:n lihateollisuuden ja OK-Lihan osto, Satahämeen Osuusteurastamon fuusio), jotka vaikuttivat tuottajien hallitsemaan liha-alaan 1990-luvun jälkipuolelle asti.


title: Toivo Haapakoski

text: Pitkälti Toivo Haapakosken aloitteesta Lounais-Suomen Osuusteurastamo (nyk. LSO Osuuskunta) yhtiöitti teollisuutensa ja markkinointinsa LSO Food Oy:ksi kesällä 1988. Teollisuusyhtiöstä on kasvanut nykyinen pörssiyhtiö HKScan Oyj.


title: Toivo Haapakoski

text: Maanviljelysneuvos Toivo Haapakoski siirtyi eläkkeelle kesäkuun alussa 1989.


title: Helen Baxendale

text: Helen Victoria Baxendale (s. 7. kesäkuuta 1970) on englantilainen näyttelijä. Hän tuli tunnetuksi televisiosarjasta "Rimakauhua ja rakkautta" (roolihahmo Rachel Bradley). Lisäksi hän on esiintynyt televisiosarjassa "Frendit" (roolihahmo Emily Waltham) sekä elokuvassa "Tavallisen rehti rikollinen" (roolihahmo Lisa).


title: Helen Baxendale

text: Helen Baxendale meni naimisiin David Elliotin kanssa kanssa vuonna 1998. Heillä on kolme lasta, jotka ovat syntyneet vuosina 1998, 2001 ja 2006.


title: Nexit Ventures

text: Nexit Ventures on suomalainen pääomasijoitusyhtiö, joka toimii yrityksen alku- ja kasvuvaiheen rahoittajana. Yhtiöllä on toimipisteet San Franciscossa ja Helsingissä. Nexit Ventures sijoittaa digitalisaation luomiin uusiin kasvuyrityksiin pääasiassa Suomeen ja lähialueille. Yrityksen toimintastrategiaa on kuvattu sivulla http://www.nexitventures.com/blog/activist-vc-manifesto/


title: Nexit Ventures

text: Nexit Venturesin rahastoihin ovat sijoittaneet muun muassa Kasvurahastojen Rahasto, Suomen Teollisuussijoitus, Elo, Lähi-Tapiola ja Argentum ja yksityishenkilöistä Risto Siilasmaa.


title: Kangasalan lukio

text: Kangasalan lukio on kangasalalainen lukio. Lukio on perustettu vuonna 1921, jolloin se oli yksityinen oppikoulu nimellä "Kangasalan yhteiskoulu". Opiskelijoita on n. 400 ja opettajia 30. Koulun rehtorina toimii Teuvo Ropo ja apulaisrehtorina Tommi Helminen.


title: Kangasalan lukio

text: Kangasalan lukiossa panostetaan pedagogiseen kehittämiseen eli opiskelun laadun ylläpitoon ja monipuolisten opetusmenetelmien käyttöön.


title: Kangasalan lukio

text: Kangasalan vanha lukiorakennus kärsi kosteus- ja homevaurioista, jotka aiheuttivat opettajille ja oppilaille erilaisia oireita. Kesän 2009 aikana lukion liikuntasalin lattia avattiin ja pahimmat homepesäkkeet löytyivät sieltä. Korjaustöiden jälkeen ja kunnan Ruotsista hankkimien uusien ilmanvaihtokoneiden asentamisen jälkeen oireet vähentyivät selkeästi ja ilmanlaatu parantui. Syksyllä 2012 lukion toiminta siirtyi uuteen rakennukseen, Kangasalan uuteen lukioon, joka sijaitsee samalla tontilla Pikkolan koulun kanssa.


title: Kangasalan lukio

text: Kangasalan lukio tunnetaan kansainvälisyystoiminnastaan ja laajasta kielten opiskeluvalikoimasta. Lukiolla on ystävyyskoulut Italiassa, Hollannissa ja Saksassa. Kouluihin pääsee vaihto-oppilaaksi, ja kyseisten koulujen oppilaat pääsevät vaihto-oppilaaksi Kangasalan lukioon. Nämä ovat yleensä noin viikon matkoja.


title: Kangasalan lukio

text: Kangasalan lukio tekee yhteistyötä mm. Tampereen yliopiston, Hämeen ammattikorkeakoulun, Aamulehden sekä kangasalalaisten urheiluseurojen kanssa.


title: Peste Noire

text:
Peste Noire on ranskalainen vuonna 2000 perustettu black metal -yhtye. Peste Noire tarkoittaa ranskan kielellä paiseruttoa (musta surma) joka oli yksi pahimmista taudeista Euroopassa, joka tappoi noin yhden kolmasosan Euroopan väestöstä
vuosina 1347–1352. Kaikki kappaleet on kirjoittanut yhtyeen jäsen Famine paitsi "La Césarienne", jonka kirjoitti Neige. Sale Famine linjaa oman maailmankatsomuksensa esteettis-poliittiseksi oikeistolaismieliseksi radikalismiksi. Faminen ajattelun lähtökohtana on, että black metal ei voi koskaan olla olemassa abstraktissa muodossa, vaan aina tiettyyn aikaan ja paikkaan sidottuna. Tällainen alueellisuus on konkreettista ja todellista, poissa modernin maailman luomista, kapitalismin ja demokratian hämärtämistä abstrakteista käsitteistä. "L'Ordure à l'état Pur", yhtyeen neljäs pitkäsoitto äänitettiin vuodenvaihteessa 2010–2011 Green Studiossa Ranskassa. Kyseisen levyn masteroinnin teki Suomessa Finnvox-studiolla Mika Jussila. Ensi albumiin verrattuna äänimaisemaan vaikuttavien henkilöiden määrä on kolminkertaistunut.


title: Peste Noire

text: Vuonna 2007 Horna-nimisen suomalaisen pitkänlinjan black metal yhtyeen kanssa julkaistulla yhteislevyllä on Peste Noirelta Paysage Mauvais -niminen kappale. Kyseinen biisi löytyy myös Folkfuck Folie -albumilta. Faminen oman La Mesnie Herlequin -nimisen levy-yhtiön kautta julkaistiin 20.6.2013 Peste Noire -nimeä kantava viides täyspitkä albumi. Levymerkki on julkaissut myös ranskalaista Sale Freux yhtyettä sekä uusinta painoksia vanhemmista Peste Noire albumeista.


title: Parkstadion

text: Parkstadion on monikäyttöinen stadion Gelsenkirchenissä, Saksassa. Stadion oli FC Schalken kotistadion ennen kuin Veltins-Arena avattiin 2001. Stadionilla pelattiin viisi vuoden 1974 jalkapallon MM-kilpailujen ottelua sekä kaksi vuoden 1988 EM-kilpailujen ottelua. Stadionin kapasiteetti on 62 109.


title: Teppo Heikkinen

text: Teppo Heikkinen (s. 12. marraskuuta 1950) on entinen suomalainen jalkapalloilija.


title: Teppo Heikkinen

text: Keskikentällä pelannut Heikkinen edusti koko uransa ajan vuosina 1968–1982 Oulun Työväen Palloilijoita mestaruussarjassa ja 1. divisioonassa. Kaikkiaan Heikkinen pelasi 7 kauden aikana 112 pääsarjatason ottelua, joissa hän teki 18 maalia.


title: Teppo Heikkinen

text: Maajoukkueessa Heikkinen pelasi vuosina 1976–1977 yhteensä 12 maaottelua, joissa hän teki yhden maalia.


title: Parlamentaarikko

text: Parlamentaarikko eli kansanedustaja on parlamentin jäsen, jonka kansalaiset ovat valinneet vaaleilla. Parlamentaarikot ovat edustuksellisen demokratian vallankäyttäjiä. Parlamentaarikkojen nimitys ja valintatapa vaihtelevat eri yhteiskunnissa.


Luettelo Suomen europarlamenttivaalien ääniharavista sisältää vuosina 1996–2014 järjestetyissä europarlamenttivaaleissa eniten ääniä saaneet ehdokkaat. Luettelo sisältää kaikki yli 40 000 ääntä saaneet. Parlamentin ulkopuolelle jääneiden nimet on kursivoitu.


title: Piraattiliike

text: Piraattiliike on kansainvälinen kansanliike, joka koostuu toiminnallisista yksiköistä, kuten eri maiden piraattipuolueista ja internetissä toimivista tiedotuspalveluista. Piraattiliike korostaa yksityisyydensuojaa, sananvapautta, tiedon ja kulttuurin vapautta sekä suhtautuu arvostelevasti immateriaalioikeuksiin ja yksityisiin monopoleihin. Suomen ja Ruotsin lisäksi rekisteröityneet piraattipuolueet on perustettu myös Saksaan, Espanjaan, Ranskaan ja Itävaltaan. Lisäksi aktiivisia, mutta rekisteröimättömiä puolueita on Yhdysvalloissa, Tanskassa, Puolassa, Italiassa ja Belgiassa.


title: Piraattiliike

text: Piraattipuolueiden kansainvälisenä yhteistyöjärjestönä toimii Pirate Parties International (PPI).


title: Teneriffan pohjoinen lentoasema

text: Teneriffan pohjoinen lentoasema (, aikaisemmin Los Rodeosin lentoasema) on vanhempi Kanariansaarten Teneriffan kahdesta kansainvälisestä lentoasemasta. Se sijaitsee saaren koillisosassa San Cristóbal de La Lagunassa lähellä Santa Cruz de Tenerifeä. Se tunnettiin 1970-luvulle asti nimellä Los Rodeos. Vuonna 2009 lentoasemalla oli 4 054 147 matkustajaa.


title: Teneriffan pohjoinen lentoasema

text: Maailman toistaiseksi pahin lento-onnettomuus tapahtui tällä lentoasemalla vuonna 1977. Onnettomuuden jälkeen kansainväliset lennot siirrettiin uudemmalle Teneriffan eteläiselle lentoasemalle ja pohjoinen lentoasema toimi vain Kanariansaarten ja Espanjan sisäisten lentojen kohteena. Sittemmin myös kansainväliset lennot ovat palanneet pohjoiselle lentoasemalle, mutta matkustajamäärissä mitattuna eteläinen lentoasema on edelleen huomattavasti vilkkaampi.


title: Teneriffan pohjoinen lentoasema

text: Lentoaseman yhteydessä sijaitsee Espanjan maavoimien helikopterijoukkojen tukikohta.


title: Amaldus Nielsen

text:
Amaldus Clarin Nielsen oli norjalainen taidemaalari. Häntä pidetään nykyisin eräänä maansa suurimmista maisemamaalauksen taitajista.
Amaldus Nielsen syntyi Norjan etelärannikolla Mandalissa. Isä oli laivan kapteeni, mutta kuoli pojan ollessa 7-vuotias. Marie-äiti tuki Amalduksen taiteilijasuuntautumista ja hän pääsikin opiskelemaan Kööpenhaminan taideakatemiaan 16-vuotiaana (1854 – 1857). Vuosina (1857 – 1859) Nielsen opiskeli Düsseldorfin taideakatemiassa Hans Guden oppilaana. Hän opiskeli Guden oppilaana myös kymmenen vuotta myöhemmin, tällä kertaa Karlsruhessa.


title: Amaldus Nielsen

text: Nielsenin esikoisteos on nimeltään "St. Petri Kirke" (1856). Hän teki useita opintomatkoja, muun muassa Espanjaan. Cadizia kuvaavat vedokset tunnetaan vapaasta kynänjäljestä ja voimakkaista väreistä. Vaikka Nielsen tunnetaan Norjan osalta erityisesti Sørlandetia kuvaavista teoksistaan, hän kuvasi myös paljon Vestlandetin ja Østlandetin maisemia, kuten Hardangeria, Sognia ja Hvaleria. Nielsenin tuotannon suurena innoittajana oli luonto, jota hän pyrki kuvaamaan asiallisesti ja tarkasti. Hän käytti paljon aikaa luonnossa tutkien luontoa, valoa ja ilmakehän vaikutusta maisemaan.


title: Amaldus Nielsen

text: Nielsen avioitui vuonna 1868 Johanne Nicoline Augusta Vangenstenin kanssa. Vuonna 1869 pariskunta muutti Kristianiaan (nyk. Oslo), Majorstuveien 8:aan, jossa hän asui loppuelämänsä. Hän jatkoi matkustelua ja 1870-luvulla hän haki useimmat aiheensa Mandalista, Vestlandetin vuonoilta ja Hvalerin saaristosta. Hän kuvaa usein rauhallisia ja aurinkoisia päiviä vastakohtana rannikon usein myrskyisellekin ja ankaralle ilmastolle. Auringon, aaltojen ja valon leikki vedenpinnalla on eräs hänen pääteemojaan.


title: Amaldus Nielsen

text: Nielsenin uran huippukohtana pidetään taulua "Morgen ved Ny-Hellesund" (, 1885), joka on nykyisin Oslon kansallisgalleriassa. Taulusta on myös useampia vedoksia.


title: Amaldus Nielsen

text: Nielsen menetti vaimonsa ja kolme yhdestätoista lapsestaan kurkkumätäepidemiassa 1886, minkä jälkeen hänen taiteellinen innoituksensa jonkin verran laantui. Hän avioitui uudelleen kaksi vuotta myöhemmin Ambor Laura Møller Tandbergin kanssa, mutta vanhuusaika teki matkustamisen hankalaksi. Hän maalasi kuitenkin yhä vielä 1920-luvullakin, muun muassa Sørlandet-pohjaisia aiheita, perustuen omiin muistikuviinsa ja aikaisempiin töihinsä. Hänen viimeinen työnsä on keskeneräiseksi jäänyt "Snæfok, Majorstuveien 8", joka kuvaa lumista kotitaloa tiiviissä lumisateessa.


title: Amaldus Nielsen

text: Nielsenin maalauksia on pidetty hänen myöhempien aikalaistensa, kuten Erik Werenskioldin, taholta ensimmäisinä norjalaisina maisemamaalauksina, joiden asiallinen realismi muodosti kontrastin ajan romanttisemmille maisemakuvaustyyleille, kuten Düsseldorfin koulukunnalle. 1880-luvun naturalismi ja sen edustajat Werenskiold ja Christian Skredsvig saivat paljon vaikutteita Nielsenilta ja häntä pidetään nykyisin eräänä Norjan tärkeimmistä maisemamaalauksen mestareista.


title: Amaldus Nielsen

text: Oslon Frognerin kaupunginosassa on taiteilijan mukaan nimetty "Amaldus Nielsens plass" -niminen aukio.


title: James Pickens, Jr.

text: James Pickens, Jr. (s. 26. lokakuuta 1954 Cleveland, Ohio) on yhdysvaltalainen näyttelijä.


title: James Pickens, Jr.

text: Pickens tunnetaan parhaiten rooleistaan televisiosarjoissa "Greyn anatomia" sekä "Salaiset kansiot". Hän on näytellyt myös useissa elokuvissa sekä muissa televisiosarjoissa.


title: Uffie

text:
Anna-Catherine Hartley (s. 9. joulukuuta 1987), taiteilijanimeltään Uffie, on yhdysvaltalainen rap-muusikko ja sanoittaja.
Uffien ensimmäinen julkaisu oli single ”Pop the Glock”, joka julkaistiin alkuvuodesta 2006.


title: Timo Rothovius

text: Timo Markus Rikhard Rothovius (s. 4. heinäkuuta 1962 Vaasa) on Vaasan yliopiston laskentatoimen ja rahoituksen professori. Hän toimii Osakesäästäjien Keskusliiton puheenjohtajana.


title: Edwin Corley

text: Edwin Raymond Corley (22. lokakuuta 1931 Bayonne, New Jersey - 7. marraskuuta 1981 Gulfport, Mississippi) oli yhdysvaltalainen kirjailija. Hänen tuotantonsa koostui fiktiivisistä, viihteellisistä trillereistä ja rikosromaaneista. Corleylla oli useita taiteilijanimiä, kuten "David Harper" ja "William Judson".


title: Edwin Corley

text: Corley nousi myyntilistoille jo esikoisteoksellaan "Manhattanin valloitus" vuonna 1969. Romaani on kuvaus vallankumousarmeijan synnystä: mustien kansalaisoikeusliikkeen radikaalit organisoivat aseellisen kapinan Vietnamin sodan aikoihin, kaappaavat Manhattanin ja vaativat New Jerseyn osavaltion luovuttamista afroamerikkalaisten omaksi valtioksi. Manhattanin valloituksen menestys sai Corleyn ryhtymään kokopäivätoimiseksi kirjailijaksi. Kaikkiaan Corley kirjoitti 24 romaania, joista kolme sovitettiin myös elokuviksi: "Hijacked" (Lento 502 kaapattu!), "Grizzly" (Grizzly - ihmissyöjä) ja "Cold River" (Julma joki).


title: Osakesäästäjien Keskusliitto

text: Osakesäästäjien Keskusliitto on liitto, jonka tarkoituksena on edistää osakesäästämistä ja pyrkii parantamaan yksityisten sijoittajain asemaa. Liitolla on 37 paikallisyhdistystä. Liitto kommentoi valmisteltavia lakeja ja jakaa tietoa osake- ja rahastosäästämisestä..


title: Karl-Jesco von Puttkamer

text: Karl-Jesco von Puttkamer () oli saksalainen laivastoupseeri, joka toimi Adolf Hitlerin adjutanttina. Hän loukkaantui eversti Claus von Stauffenbergin Hitleriä vastaan kohdistetussa murhayrityksessä 20. heinäkuuta vuonna 1944. Sotilasarvoltaan hän oli kontra-amiraali.


title: Mighty Morphin Power Rangers (1. tuotantokausi)

text: Mighty Morphin Power Rangersin 1. tuotantokautta alettiin esittämään yhdysvalloissa 28. elokuuta 1993 Fox Kids -kanavalla. Sarjassa seurattiin viittä, myöhemmin kuutta, teiniä joille viisas ja hyväntahtoinen tietäjä Zordon antoi kyvyn muuttua Power Rangereiksi. Näiden teinien tehtävänä oli estää pahaa avaruusnoitaa Rita Repulsaa valloittamasta maailmaa. Sarjan loivat Haim Saban ja Shuki Levy. Ensimmäisellä tuotantokaudella käytettiin lavaste-, asu- ja kuvamateriaalia japanilaisesta Super Sentai -sarjasta Kyōryū Sentai Zyuranger. Ensimmäinen tuotantokausi sisältää yhteensä 60 jaksoa, joista viimeinen esitettiin yhdysvalloissa 23. toukokuuta 1994. Suomessa sarjaa esitettiin PTV-kanavalla 11. huhtikuuta 1995 alkaen.


text: Kauden viisi supersankaria ovat: Jason Lee Scott (St. John), Trini Kwan (Trang), Zack Taylor (Jones), Kimberly Hart (Johnson), ja Billy Cranston (Yost), joille Zordon (Fielding) on antanut kyvyn muuttua "Power Rangereiksi" estääkseen Rita Repulsan ilkeät suunnitelmat. Myöhemmin ensimmäisellä kaudella, Tommy Oliver (Frank) esitellään aluksi vihollisena, mutta myöhemmin hänestä tulee kuudes jäsen ja varajohtaja ryhmään. Ensimmäisellä kaudella esiteltiin myös Power Rangersin pitkäaikaiset kevennyshahmot Bulk ja Skull (Schrier ja Narvy), jotka olivat kaksi kovanaamaa rangereiden käymässä Angel Groven lukiossa.


text: Tuotantokauden ensimmäiset 30 jaksoa julkaistiin yhdysvalloissa DVD:llä 21. elokuuta 2012 ja jälkimmäiset 30 jaksoa julkaistaan 20. marraskuuta 2012. Kausi on aiemmin julkaistu Saksassa 25. toukokuuta 2007. Saksalaisilta levyiltä kaikki 60 jaksoa löytyvät kuudelta eri DVD-levyltä.


text: Luettelo Mighty Morphin Power Rangersin ensimmäisen tuotantokauden jaksoista.


title: Tieteellinen kirjasto

text: Tieteellinen kirjasto on korkeakouluopetuksen, opiskelun ja tutkimuksen tukena toimiva kirjasto. Suomessa tieteellisiä kirjastoja ovat Kansalliskirjasto, yliopistojen ja ammattikorkeakoulujen kirjastot sekä esimerkiksi tutkimuslaitoksia palvelevat erikoiskirjastot.


title: Tieteellinen kirjasto

text: Kansalliskirjasto tarjoaa kirjastoverkkopalveluja kaikille kirjastosektoreille. Omien kokoelmiensa lisäksi Kansalliskirjasto vastaa kansallisesta julkaisuperinnöstä. Kansalliskirjasto on osa kansallista tutkimusinfrastruktuuria ja toimii Helsingin yliopiston yhteydessä.


title: Tieteellinen kirjasto

text: Yliopistojen kirjastot ovat yleisiä tutkimuskirjastoja. Ammattikorkeakouluilla on omat kirjastonsa, jotka ovat avoimia kansalaisille. Korkeakoulut saavat perusrahoituksensa valtiolta ja päättävät itsenäisesti kirjastojensa rahoituksesta. Erikoiskirjastoja ovat muun muassa Eduskunnan kirjasto, Tilastokirjasto ja tutkimuslaitosten, virastojen ja museoiden kirjastot.


title: Tieteellinen kirjasto

text: Koululaisten ja opiskelijoiden kirjastopalveluista vastaavat oppilaitokset. Palvelujen järjestämiseksi ne tekevät yhteistyötä mm. yleisten kirjastojen kanssa.


title: Tieteellinen kirjasto

text: Vuonna 2015 Suomessa toimi 47 tieteellisen kirjaston hallinnollista yksikköä, ja niillä oli 180 toimipistettä.


title: Tieteellinen kirjasto

text: Suomen yliopistokirjastot vuonna 2014:


title: Tieteellinen kirjasto

text: Suomen ammattikorkeakoulujen kirjastot vuonna 2014:


title: Rudolf Serkin

text: Rudolf Serkin (28. maaliskuuta 1903 – 8. toukokuuta 1991) oli böömiläissyntyinen pianisti.


title: Rudolf Serkin

text: Egerissä silloisessa Itävalta-Unkarissa venäjänjuutalaiseen perheeseen syntynyt Rudolf sai osakseen ihmelapsiarvioita ja hänet lähetettiinkin Wieniin yhdeksän vanhana opiskelemaan pianonsoittoa Richard Robertin johdolla. Myöhemmin hän aloitti sävellysopinnot Joseph Marxin johdolla. Ensikonserttinsa hän antoi Wienin filharmonikkojen solistina 12 vuoden iässä.


title: Rudolf Serkin

text: Grammy Award for Best Chamber Music Performance:


title: Jan Hartman

text: Jan Hartman (1940 – 9. marraskuuta 2006 Wareside, Hertfordshire, Englanti) oli yhdysvaltalainen käsikirjoittaja ja näytelmäkirjailija. Hartman sai kolme Emmy-palkintoa ABC:lle käsikirjoittamistaan lastenohjelmista. Writers Guild of America -palkinnon hän sai 1985 radiokuunnelmasta "The Next War", jonka Yleisradio esitti samana vuonna nimellä "Seuraava sota".


title: Jan Hartman

text: Hartmanin näytelmiin kuuluu muun muassa "Tapahtui myrsky-yönä", josta vuonna 1999 tehdyn televisioversion pääosissa esiintyivät Julie Andrews ja James Garner.


title: Jan Hartman

text: Hartman toimi opettajana New Yorkin yliopistoon kuuluvassa Tisch Schoolissa, jonka lisäksi hän opetti myös lontoolaisessa The Method Studiossa ja Syracusen yliopiston Newhouse School of Communicationsissa.


title: Tommy Phillips

text: Thomas N. "Tommy" Phillips (22. toukokuuta 1883 Kenora, Ontario – 30. marraskuuta 1923) oli kanadalainen ammattimainen jääkiekkoilija, joka pelasi hyökkääjänä Kenora Thistlesissä, Montreal Hockey Clubissa, Ottawa Senatorsissa, Toronto Marlborosissa ja Vancouver Millionairesissa lajin varhaisina vuosina. Stanley Cupin hän voitti sekä Montreal Hockey Clubin että Kenora Thistlesin riveissä. Hän ampui ratkaisumaalin vuoden 1903 Stanley Cupin haasteottelussa Montrealin ja Winnipeg Victoriasin välillä. Tommy Phillips oli niin ikään keskeisessä roolissa Kenoran joukkueessa sen saavuttaessa Stanley Cupin 1907.


title: Tommy Phillips

text: Hänet valittiin pelaajana Hockey Hall of Fameen 1945 kunniagallerian ensimmäisessä sisäänotossa.


title: Agamemnonin kuolinnaamio

text: Agamemnonin kuolinnaamio on mykeneläisaikainen, pronssikautinen kullasta tehty kuolinnaamio, jonka saksalainen arkeologi Heinrich Schliemann kaivoi esiin Mykenestä vuonna 1876. Se on nykyisin näytteillä Kansallisessa arkeologisessa museossa (sali 4) Ateenassa.


title: Agamemnonin kuolinnaamio

text: Kuolinnaamio on ajoitettu noin vuosiin 1550–1500 eaa. eli aikaan noin 300 vuotta ennen ennen Homeroksen "Iliaan" kuvaamaa Troijan sotaa. Schliemannin katsotaan usein ajatelleen virheellisesti, että hän olisi löytänyt tarunhohtoisen sotapäällikön kuningas Agamemnonin haudan. Todellisuudessa hän ei kuitenkaan varsinaisesti väittänyt, että hauta olisi kuulunut juuri Agamemnonille, vaikka hänen kerrotaankin lausuneen pian naamion löydyttyä innoissaan: ”Olen katsonut Agamemnonia kasvoista kasvoihin”. Joka tapauksessa naamio sai julkisuudessa Agamemnonin nimen, koska naamio oli merkittävin Mykenen löydöistä.


title: Agamemnonin kuolinnaamio

text: Naamio esittää vainajaa, parrakasta miestä, ja se on tehty taotusta kultalevystä, johon kasvojen yksityiskohdat on myöhemmin kaiverrettu. Naamion korkeus on noin 25 senttimetriä, leveys noin 17 senttimetriä ja paino noin 169 grammaa. Kultalevyssä on reiät kummankin korvan lähellä, mikä osoittaa, että se on ollut sidottu kasvojen päälle esimerkiksi nuoralla niin, että laidat on taitettu kasvojen sivuille. Naamio löytyi Mykenen niin kutsutusta hautakehästä A neljän muun kultaisen kuolinnaamion ohella. Ne oli todennäköisesti tehty Mykenen hallitsijoille.


title: Kalle Myllylä

text: Kaarle ”Kalle” Myllylä () oli suomalainen poliitikko.


title: Kalle Myllylä

text: Myllylä toimi valtiopäivämiehenä Suomen suuriruhtinaskunnan säätyvaltiopäivillä 1897, 1899 ja 1905–1906. Hän edusti talonpoikaissäätyä. Hän oli myös Suomalaisen puolueen kansanedustaja. Oulun läänin eteläistä vaalipiiriä edustanut Myllylä valittiin eduskuntaan kolmissa vaaleissa, eduskuntavaaleissa 1907, joissa hän keräsi eniten ääniä vaalipiirissään, eduskuntavaaleissa 1908 ja eduskuntavaaleissa 1909. Hän toimi kansanedustajana toukokuusta 1907 helmikuuhun 1910. Eduskunnan valiokunnista hän vaikutti lakivaliokunnassa, pankkivaliokunnassa, sivistysvaliokunnassa ja suuressa valiokunnassa.


title: Kalle Myllylä

text: Myllylä oli varsinaisilta ammateiltaan maanviljelijä ja kunnankirjuri. Hänet valittiin Kalajoen kunnankirjuriksi maaliskuussa 1870 ja hän luopui tehtävästä 52 vuotta myöhemmin, vuoden 1922 lopulla. Hän toimi myös Kalajoen kunnan rahastonhoitajana vuosina 1870–1894 ja 1904–1919 sekä Kalajoen Säästöpankin kirjurina vuosina 1887–1899.


title: Kalle Myllylä

text: Hänen vanhempansa olivat merimies Pekka Heikkilä-Myllylä ja Maria Naatus. Myllylä oli naimisissa kahdesti. Joulukuussa 1869 hän avioitui Anna Hukan kanssa, joka kuoli joulukuussa 1883, ja heinäkuussa 1884 Stiina Maria Törmälän kanssa, joka kuoli marraskuussa 1914. Kalle Myllylä kuoli heinäkuussa 1923, 78-vuotiaana.


title: VirtualBox

text: Oracle VM VirtualBox (aikaisemmin Sun VirtualBox, Sun xVM VirtualBox ja Innotek VirtualBox) on käyttöjärjestelmien ja muiden ohjelmien virtualisoimiseen tarkoitettu, ilmainen tietokoneohjelma. Isäntäkäyttöjärjestelminä VirtualBox tukee lähes kaikkia PC-pohjaisia käyttöjärjestelmiä.


title: VirtualBox

text: Ohjelman kehitti alun perin saksalainen Innotek GmbH, jonka Sun Microsystems osti helmikuussa 2008.


title: VirtualBox

text: VirtualBoxista on olemassa kaksi versiota: suljettu täysversio ja jonkin verran suppeampi avoimen lähdekoodin versio. Täysversio on lisensoitu Personal Use and Evaluation License -lisenssillä (PUEL), joka sallii ilmaisen henkilökohtaisen käytön, kokeilemisen ja opetuskäytön. Kaupallisessa käytössä ohjelma on maksullinen. Avoimen lähdekoodin Open Source Edition (OSE) on julkaistu CDDL- ja GNU General Public License -lisensseillä.


title: Musica

text: Musica voi viitata ainakin seuraaviin:


title: Taneli Nykänen

text: Daniel ”Taneli” Nykänen () oli suomalainen poliitikko.


title: Taneli Nykänen

text: Nykänen toimi valtiopäivämiehenä, talonpoikaissäädyn edustajana, Suomen suuriruhtinaskunnan säätyvaltiopäivillä 1888, 1897, 1899, 1904–1905 ja 1905–1906. Hän oli myös Suomalaisen puolueen kansanedustaja. Mikkelin läänin vaalipiiriä edustanut Nykänen valittiin eduskuntaan kaksissa vaaleissa, 1907 ja 1908, ja hän toimi kansanedustajana toukokuusta 1907 toukokuuhun 1909. Hän oli eduskunnan pankkivaliokunnan ja rautatievaliokunnan jäsen.


title: Taneli Nykänen

text: Nykänen syntyi maanviljelijäperheeseen ja oli itsekin maanviljelijä. Hän toimi myös Pieksämäen palovakuutusyhdistyksen esimiehenä ja rahastonhoitajana vuosina 1883–1895, Pieksämäen maalaiskunnan rahastonhoitajana vuosina 1895–1898 ja Pieksämäen kirkonisäntänä vuosina 1897–1913. Hän vaikutti myös kunnallispolitiikassa ollen Pieksämäen maalaiskunnan kunnallislautakunnan jäsen ja puheenjohtaja sekä kunnan kunnanvaltuuston jäsen ja varapuheenjohtaja. Hän oli myös Suomen evankelis-luterilaisen kirkon kirkolliskokousedustaja. Nykäselle myönnettiin taloustirehtöörin arvonimi vuonna 1920.


title: Taneli Nykänen

text: Hän oli naimisissa Anna Sofia Kantasen kanssa, jonka kanssa hän avioitui vuonna 1869. Taneli Nykänen kuoli marraskuussa 1927, 82-vuotiaana.


title: Lars Passgård

text: Lars Passgård (14. helmikuuta 1941 Borås, Ruotsi – 16. maaliskuuta 2003 Malmö, Ruotsi) oli ruotsalainen näyttelijä.


title: Lars Passgård

text: Passgård opiskeli Malmön kaupungintatterin oppilaskoulussa, opintojen päätyttyä Malmön kaupunginteatterista tuli kymmenvuotista taukoa (1963–1973) lukuun ottamatta hänen kotinäyttämönsä, vaikka hän vieraili eri teattereissa sekä Ruotsissa että Tanskassa. Hänen ensimmäinen elokuvaroolinsa oli "Minus" Ingmar Bergmanin elokuvassa "Kuin kuvastimessa" 1961. Hänen kuolemansa jälkeen hänen äitinsä perusti teatteristipendin, joka on omistettu hänen muistolleen ja myönnetään Malmön teatteriopiskelijalle.


title: Reijo Häyry

text: Reijo Häyry (s. 17. kesäkuuta 1929) elintarviketeollisuuden vaikuttaja, toimitusjohtaja ja kauppaneuvos.


title: Reijo Häyry

text: Häyry valmistui ekonomiksi vuonna 1953 ja työskenteli aluksi valtion verohallinnossa, kunnes hänet vuonna 1962 palkattiin Satakunnan Osuusteurastamon konttoripäälliköksi Poriin. Vuonna 1965 Häyry siirtyi Keravalle Etelä-Suomen Osuusteurastamon toimitusjohtajaksi. Kolmen vuoden kuluttua hänet kutsuttiin Satakunnan Osuusteurastamon toimitusjohtajaksi Poriin.


title: Reijo Häyry

text: Häyry johti SOT:a vuosina 1969–1988. Osuusteurastamoiden keskinäisissä rakennejärjestelyissä Satahämeen Osuusteurastamo sulautui LSO Osuuskuntaan vuoden 1989 alussa, ja Reijo Häyry nimitettiin lyhyeksi aikaa LSO Osuuskunnan toimitusjohtajaksi, mistä tehtävästä hän siirtyi eläkkeelle vuoden 1989 lopussa.


title: Dino Saluzzi

text: Timoteo ”Dino” Saluzzi (s. 20. toukokuuta 1935 Campo Santo, Argentiina) on argentiinalainen säveltäjä ja bandoneónisti. Saluzzi on muokannut tangosta oman postmodernin tyylinsä, jossa on vaikutteita bebopista. Fanfare-lehden mukaan Saluzzi on ”todennäköisesti suurin elossa olevia bandoneónin mestari”.


title: Dino Saluzzi

text: Buenos Airesissa kasvaneen Dino Saluzzin isä Cayetano Saluzzi oli multi-instrumentalisti, säveltäjä ja Argentiinan ensimmäisen radiokanavan orkesterin Orquestra Estable at Radio el Mundon jäsen. 14-vuotiaana Dino Saluzzi johti omia yhtyeitä. Hän työskenteli opiskelun ohessa muusikkona, ja hänkin oli Orquesta Estable at Radio El Mundon jäsen. Saluzzi tapasi Buenos Airesissa Astor Piazollan.


title: Dino Saluzzi

text: Saluzzi luopui työpaikastaan radio-orkesterissa vuonna 1956 ja keskittyi säveltämiseen. 1970-luvulla hän työskenteli muun muassa Gato Barbierin, Mariano Moresin ja Enrique Mario Francinin kanssa, kunnes perusti 1979 Cuarteto Dino Saluzzin, joka esiintyi myös Euroopassa ja oli yksi kokeellisen Música Creativa -kamariorkesterin perustajista.


title: Dino Saluzzi

text: 1980-luvulta alkaen Saluzzi on työskennellyt monien eurooppalaisten ja yhdysvaltalaisten jazzmuusikoiden, muun muassa Al Di Meolan ja saksalainen Rosamunde-Quartettin, kanssa.


title: Felipe Melo

text: Felipe Melo de Carvalho (s. 26. elokuuta 1983 Volta Redonda, Brasilia) on brasilialainen jalkapalloilija, joka pelaa keskikentällä brasilialaisessa Palmeirasin joukkueessa. Hänet tunnetaan aggressiivisuudestaan ja hän onkin kerännyt 17 keltaista ja kolme punaista korttia ensimmäisellä kaudellaan Serie A:ssa.


title: Felipe Melo

text: Melo pelasi hyvän kauden Almerían joukkueessa ja hän hyväksyi siirron Italian Serie A:n ACF Fiorentinaan kaudeksi 2008–2009. Tämä tieto vahvistui ottelussa Almería–Recreativo de Huelva Espanjan Primera División -liigassa. Hän teki pelidebyyttinsä ensimmäisellä puoliajalla karsintakierroksella Mestarien liigassa Slavia Prahaa vastaan kaudella 2008–2009. Ensimmäisen maalinsa hän teki Serie A:ssa Fiorentinan paidassa Atalanta BC:tä vastaan.


title: Felipe Melo

text: Heinäkuussa 2009 Felipe Melo siirtyi Fiorentinasta kilpailija Juventukseen 21 miljoonan euron siirtosummalla. Firenzeen matkasi myös Marco Marchionni, jonka siirtosumma oli neljä miljoonaa euroa eli kaupan arvo yhteensä oli 25 miljoonaa euroa.


title: Felipe Melo

text: 27. tammikuuta 2009 Brasilian valmentaja Dunga kutsui Melon 22 miehen joukkueeseen Italiaa vastaan 8. helmikuuta. Tämä oli Melon ensimmäinen kutsunta Brasilian joukkueeseen. Melo oli Brasilian avauskokoonpanossa ja pelasi koko ottelun ystävyysottelussa Italiaa vastaan. Hän teki kilpailullisen debyyttinsä 29. maaliskuuta 2009 Ecuadoria vastaan vuoden . Ensimmäisen maalinsa maajoukkueessa Melo teki 1. huhtikuuta 2009 samoissa karsinnoissa Perua vastaan. Toukokuussa 2009 hänet valittiin Brasilian kokoonpanoon vuoden 2009 Maanosaliittojen cupiin. Hän teki turnauksessa avausmaalinsa Yhdysvaltoja vastaan 18. kesäkuuta.


title: Felipe Melo

text: Brasilian maajoukkue


title: Daisy (äänikirjastandardi)

text: DAISY (Digital Accessible Information System) on kansainvälinen saavutettava julkaisustandardi, jonka mukaisesti tuotetaan elektronisia äänikirjoja näkövammaisten ja muiden lukemisesteisten käyttöön.


title: Daisy (äänikirjastandardi)

text: Daisy koostuu äänitiedostoista, jotka sisältävät luetun tekstin, sekä niitä hierarkkisesti jäsentävästä XML-pohjaisesta kuvauskielestä, joka lisäksi linkittää niihin tekstimuotoista dataa. Kuvauskieli on standardisoitu vuonna 2005


title: Daisy (äänikirjastandardi)

text: Verrattuna kasettikirjoihin DAISY helpottaa sisällön selaamista, mikä on ollut aiemmin ongelma esimerkiksi hakuteoksissa.


title: Daisy (äänikirjastandardi)

text: Useat näkövammaisten ja lukemisesteisten kirjastot ovat alkaneet tuottaa ja lainata Daisy-kirjoja 2000-luvun puolivälistä alkaen. Niitä voidaan käyttää erityisesti tätä varten suunnitelluilla laitteilla tai tietokoneohjelmilla. Pelkän äänen saa kuuluville millä tahansa laitteella, joka pystyy toistamaan MP3-tiedostomuotoa, esimerkiksi matkapuhelimilla tai MP3-soittimilla.


title: Daisy (äänikirjastandardi)

text: Daisy-kirjoja voidaan jakaa esimerkiksi CD- tai DVD-levyillä, muistikorteilla tai Internetin välityksellä.


title: Mihail Timašov

text: Mihail Nikolajevitš Timašov (; 25. lokakuuta 1905 – 1938) oli udmurttilainen kirjailija.


title: Mihail Timašov

text: Mihail Timašov syntyi talonpojan perheeseen nykyisen Udmurtian Alnašin piirin Jelkibajevon kylässä. Hän kävi opettajakurssin Jelabugassa, valmistui Možgan opettajaopistosta ja toimi sen jälkeen opettajana, koulutarkastajana sekä kulttuuritalon ja teatteriopiston johtajana Iževskissä. Možgassa työskennellessään hänestä tuli NKP(b):n jäsen. Hän kuului Udmurtian proletaarikirjailijoiden yhdistykseen ja kirjallisuuslehti "Keńešin" toimitusneuvostoon.


title: Mihail Timašov

text: Timašov alkoi kirjoittaa opiskeluaikoinaan. Hänet tunnetaan ensimmäisen udmurtinkielisen musiikkinäytelmän "Naśtok" (1928) tekijänä. Hänen tärkeimmät teoksensa ovat historiallinen runoelma "Kamit" (1931) ja pienoisromaani "Tyr toleź uljosyn" (”Täydenkuun alla”, 1929), joissa – kuten vielä vuonna 1989 ilmestyneessä hakuteoksessa todetaan – tekijä syyllistyi ”venäläisten ja udmurttien välisten suhteiden historian yksittäisten tapahtumien virheelliseen tulkintaan” sekä ”vallankumouksen jälkeisen vuosikymmenen udmurttimaaseudun arjen naturalistiseen kuvaukseen”.


title: Mihail Timašov

text: Timašov pidätettiin ns. ”Gerdin jutun” yhteydessä ja hän kuoli vankilassa.


title: Puhelias

text: Puhelias () on näkövammaisten ja muiden lukemisesteisten tarpeisiin kehitetty apuväline, jolla on mahdollista kuunnella ääneen luettua tekstiä, esimerkiksi sanomalehtiä tai kirjoja. Laite on suunniteltu korvaamaan aiemmin näkövammaisia varten tuotetut äänikasetit tai cd-levyt.


title: Puhelias

text: Puhelias on itsenäinen sähkölaite, joka kytketään tietoverkkoon tietokoneen tapaan. Siinä on sisäänrakennettu kaiutin sekä suuret, selkeät näppäimet, joilla käyttäjä pystyy ohjaamaan laitteen toimintaa. Käyttäjän niin pyytäessä laite ottaa automaattisesti yhteyttä ennalta sovittuun sisällöntuottajaan, esimerkiksi lehden julkaisijaan tai näkövammaisten kirjastoon ja lataa kuunneltavaksi ennalta tilatun aineiston, vaikkapa uusimman sanomalehden. Lataustekniikkana on Internet audio streaming, kuten esimerkiksi nettiradioissa. Tiedostomuotona on Daisy, jota useimmat näkövammaisille informaatiota tuottavat nykyään käyttävät. Haluttaessa laite voidaan kytkeä myös tietokoneeseen USB-portin kautta. Langattomia verkkoyhteyksiä varten siihen on saatavissa erillinen sovitin.


title: Puhelias

text: Vuonna 2008 Puhelias julkaistiin myös tietokoneohjelmana.


title: Puhelias

text: Vuonna 2012 yrityksestä ja sen tuotteista alettiin käyttämään pelkästään nimeä Pratsam, mm. lukuohjelmasta tuli nyt Pratsam Reader.


title: Puhelias

text: Näkövammaisten kirjasto Celia toteuttaa lainaamiensa kirjojen verkkokuuntelun Pratsamia käyttäen.


title: Pentti Hakulinen

text: Pentti Kalervo Hakulinen (s. 30. syyskuuta 1947 Pielavesi) on entinen Kajaanin kaupunginjohtaja, Haapaveden ja Siilinjärven kunnanjohtaja sekä Audiatorin toimitusjohtaja (2002–2010). Hän on työskennellyt myös muun muassa sisäministeriössä ja sosiaali- ja terveysministeriössä. Tasavallan presidentti Tarja Halonen myönsi Hakuliselle kaupunkineuvoksen arvonimen 12. kesäkuuta 2009.


title: Pentti Hakulinen

text: Hakulinen on istunut muun muassa Kainuun Sähkö Oy:n hallituksessa (1997–2001), Kajaanin kehittämiskeskuksen johtokunnan puheenjohtajana (1995–1999) ja Suomen Kuntaliiton hallituksen varapuheenjohtajana (1993–2002).


title: Pentti Hakulinen

text: Koulutukseltaan Hakulinen on hallintotieteiden maisteri Tampereen yliopistosta. Hän oli keskustan ehdokas Vantaalla vuoden 2012 kuntavaaleissa, joissa ylsi varasijalle.


title: Pentti Hakulinen

text: Hakulinen asuu Vantaalla. Hän on naimisissa Pirjo Ala-Kapeen kanssa. Hakulisella on kaksi lasta.


title: Pessimistinen metainduktio

text: Pessimistinen (meta)induktio on tieteenfilosofinen argumentti, joka pyrkii kumoamaan tieteellisen realismin ja ennen kaikkea siihen liittyvän tietoteoreettisen optimismin. Argumentin esitti ensimmäisenä Larry Laudan (1981), ja se on edelleen yksi vahvimpia realismia vastaan suunnattuja argumentteja.


title: Pessimistinen metainduktio

text: Tieteelliset realistit katsovat, että meillä on hyviä perusteita uskoa, että menestyksekkäimmät tämän hetkiset tieteelliset teoriat ovat tosia tai totuudenkaltaisia. Teorioiden keskeisten termien katsotaan yleensä viittaavaan johonkin todellisuudessa olemassa olevaan.


title: Pessimistinen metainduktio

text: Pessimistinen metainduktio pyrkii osoittamaan nämä ajatukset vääriksi vetomalla tieteen historiassa esiintyviin vastakkaisiin tapauksiin. Laudanin mukaan tieteen historia on sellaisten teorioiden hautausmaa, joita on kerran pidetty empiirisesti menestyksekkäinä, mutta joiden keskeisten termien on havaittu olevan sellaisia, etteivät ne viittaa mihinkään todellisuudessa olemassa olevaan. Esimerkiki valoeetteriteoria ja humoraalioppi olivat aikanaan menestyksekkäitä, mutta nykyään emme enää usko valoeetterin tai humoraalien olemassaoloon emmekä katsoisi tällaisten teorioiden olleen totuudenkaltaisia. Laudan päättelee tällaisella meta-induktiivisella päättelyllä, että jos kerta aiempien menestyksekkäiden teorioiden on havaittu olleen virheellisiä, meillä ei ole syytä uskoa tieteellisten realistien väitteeseen siitä, että nykyiset menestyksekkäät teoriamme olisivat totuudenkaltaisia.


title: Ivan Mihejev

text: Ivan Stepanovitš Mihejev (; 19. heinäkuuta 1876 – 17. syyskuuta 1937) oli udmurttilainen kirjailija, pedagogi ja kansanvalistaja.


title: Ivan Mihejev

text: Ivan Mihejev syntyi talonpojan perheeseen nykyisen Tatarstanin Kukmorin piirin Oštormo-Jumjan kylässä. Vuonna 1896 hän valmistui Kazanin opettajaseminaarista ja työskenteli sen jälkeen seminaarin udmurttikoulun opettajana. Vuonna 1913 hänet erotettiin opiskelijalevottomuuksiin osallistumisen takia. Sen jälkeen Mihejev toimi oppikirjojen ja opetusohjelmien laatijana ja kustantajana sekä vallankumouksen jälkeen Kansallisuusasian kansankomissariaatin udmurtinkielisen kirjallisuuden toimittajana. Vuosina 1924–1929 hän työskenteli Kazanin itämaisessa pedagogisessa instituutissa ja sen jälkeen opettajana Hudžandin ja Samarkandin korkeakouluissa Keski-Aasiassa. Vuonna 1936 hänet kutsuttiin Joškar-Olaan Marin pedagogisen instituutin venäjän kielen laitoksen johtajaksi. Stalinin vainojen aikana 61-vuotias Mihejev pidätettiin ja teloitettiin.


title: Ivan Mihejev

text: Mihejev oli ensimmäinen udmurttilainen kirjankustantaja. Laatimiensa oppikirjojen, apuneuvojen ja opetusohjelmien ansiosta hän tuli tunnetuksi Venäjällä ja jopa sen ulkopuolella Turkissa, Kiinassa ja Japanissa. Erityisen suosittu oli ainekirjoituksen tueksi tarkoitettu kuvasarja, josta vuosina 1906–1917 otettiin 17 painosta. Mihejevin vähemmistökansoille suunnattujen venäjän kielen oppikirjojen pohjalta laadittiin udmurtin-, marin-, tšuvassin- ja tataarinkielisiä lukukirjoja, joita Keski-Aasiassa käännettiin tataarista paikallisille kielille. Kirjoituksissaan hän puolusti äidinkielistä opetusta ja kansallista itsetuntoa. Vuosina 1904–1909 Miheejev julkaisi omilla varoillaan udmurtinkielistä kalenteria "Udmort kylyn kalendar", jonka viranomaiset lakkauttivat sen yhteiskunnallisen sisällön takia.


title: Ivan Mihejev

text: Mihejevin kirjoittamat udmurtinkieliset näytelmät on omistettu kansanvalistuksen aatteille. Näytelmissä "En luška" (”Älä varasta”, 1906), "Viźtem Onton" (”Hölmö-Onton”, 1919) ja "Udmurtjoslen revoljutsije poton aźyn ulemzy" (”Udmurttien elämä ennen vallankumousta”, 1925) hän kuvaa tsaarin-Venäjän pakkovaltaa sekä kapitalismin ja kaupunkielämän vahingollista vaikutusta maaseudun asukkaisiin. Näytelmä "Udmurt dyšetiś" (”Udmurttiopettaja”, 1924) agitoi äidinkielisen kouluopetuksen puolesta. "Peĺĺaśkiś" (”Poppamuija”, 1919) ja "Udmurt doktor" (”Udmurttilääkäri”, 1920) arvostelevat kansan tietämättömyyttä ja takapajuisuutta.


Kolme etsivää ja purppuranpunainen merirosvo () William Ardenin kirjoittama 3 etsivää -kirjasarjaan kuuluva teos. Sen on suomentanut Kristian Kardén.


title: Kolme etsivää ja purppuranpunainen merirosvo

text: "Väärinymmärrettyjen sankarien puolustajat" -yhdistys on asettanut tavoitteekseen rikollisina pidätettyjen henkilöiden maineen puhdistamisen, ja he haluavat ensiksi kerätä kertomuksia paikallisista värikkäistä varkaista. Kolme etsivää huomaavat tilaisuutensa tulleen; heillä on ainakin omakohtaisia kertomuksia roistoista. Parisen sataa vuotta sitten eläneen Purppuranpunaisen merirosvon tarina näyttää kiinnostavan hyvinkin paljon yhdistystä. Eräät kummalliset tapaukset saavat etsivät uskomaan, että kysymyksessä muutakin kuin merirosvotarina. Erityistä päänvaivaa aiheuttaa entisessä kaappareiden turvapaikassa näyttäytyvä elävä merirosvo.


title: Loistomedestäjät

text: Loistomedestäjät ("Hedydipna") on medestäjien heimoon kuuluva varpuslintusuku. Loistomedestäjien sukuun kuuluu BirdLifen mukaan neljä lajia. Joissain lähteissä suvun lajit luetaan kuuluvaksi lyhytnokkamedestäjien ("Anthreptes") sukuun.


title: Maksim Prokopjev

text: Maksim Prokopjevitš Prokopjev (; 29. tammikuuta 1884 – 30. kesäkuuta 1919) oli yksi ensimmäisistä udmurttilaisista runoilijoista, bolševikki ja yhteiskunnallinen vaikuttaja.


title: Maksim Prokopjev

text: Maksim Prokopjev syntyi talonpojan perheeseen nykyisen Tatarstanin Kukmorin piirin Nyrjan kylässä. Hän valmistui Kazanin vierasheimolaisten opettajaseminaarista ja työskenteli opettajana nykyisten Baškortostanin ja Permin aluepiirin udmurttikylissä. Vuonna 1914 hänet kutsuttiin armeijaan. Helmikuun vallankumouksen jälkeen hän liittyi bolševikkipuolueeseen. Lokakuun vallankumouksen jälkeen Prokopjev toimi Osan kihlakunnan neuvostossa ja johti vuosina 1918 ja 1919 Jelabugassa järjestettyjä yleisvenäläisiä udmurttien edustajakokouksia. Heinäkuussa 1918 hänet nimitettiin kansallisuusasiain kansankomissariaatin udmurttiosaston johtajaksi. Prokopjev lähti vapaaehtoisena Koltšakin joukkojen vastaiselle rintamalle ja menehtyi taistelussa Kungurin kaupungin lähellä.


title: Maksim Prokopjev

text: Prokopjev tunnetaan Kansainvälisen udmurtintajana. Hänen elinaikanaan ilmestyi vain yksi kotimurteella laadittu runokirja "Makśimlen gožtemez" (”Maksimin kirjoituksia”, 1918). Vuonna 1979 kirjailijan teokset julkaistiin udmurtin kirjakielelle muokattuna kokoelmana "Kalyk šoryn" (”Kansan parissa”).


title: Puutarhamedestäjät

text: Puutarhamedestäjät ("Anabathmis") on medestäjien ("Nectariniidae") heimoon kuuluva varpuslintusuku. Puutarhamedestäjien sukuun kuuluu BirdLifen mukaan kolme lajia. Joissain lähteissä suvun lajit luetaan kuuluvaksi medestäjien ("Nectarinia") sukuun.


Lego Indiana Jones 2: The Adventure Continues on Traveller’s Talesin kehittämä ja LucasArtsin vuonna 2009 julkaisema toimintaseikkailupeli, joka perustuu Indiana Jonesiin. "Lego Indiana Jones 2: The Adventure Continues" julkaistiin Suomessa 20. marraskuuta 2009 usealle eri alustalle. Se on jatko-osa pelille "".


title: Lego Indiana Jones 2: The Adventure Continues

text: Toisin kuin edeltävässä pelissä, "Lego Indiana Jones 2:ssa" tarina ulottuu myös neljänteen elokuvaan, "Indiana Jones ja kristallikallon valtakuntaan". Lisäksi pelissä on jaettu näyttö moninpeliä varten, jota edeltävässä pelissä ei ollut; Sen sijaan, että molempia hahmoja pakotettaisiin aina riittävän lähelle toisiaan, että ne sopisivat samaan ruutuun, peli jakautuu saumattomasti, kun hahmot kulkevat kauemmas toisistaan ja yhdistyvät yhdeksi näytöksi, kun molemmat pelaajat ovat lähellä toisiaan. Peli sisältää ensimmäisenä Traveller’s Talesin Lego-pelinä myös kenttä- ja seikkailueditorin. Pelissä voi silti edelleen luoda oman hahmon yhdistämällä eri hahmojen palasia toisiinsa. Pelissä on runsas valikoima hahmoja.


text: Pelissä pelaaja pääsee valitsemaan puisista laatikoista elokuvan, jonka hän voi pelata läpi videopelinä (poikkeuksena Kristallikallon valtakunta, jossa kolme osaa). Lisäksi laatikoista löytyvät oman tason luominen sekä "Bonus" -kentät.


title: Arvi Kontu

text: Arvi Samuli Kontu (1. syyskuuta 1883 Uusikirkko Tl – 31. tammikuuta 1945 Turku) oli suomalainen agronomi, toimitusjohtaja, maanviljelysneuvos ja kansanedustaja.


title: Arvi Kontu

text: Konnun vanhemmat olivat talollinen Samuel Johan Kontu ja Fredrika Vilhelmina Puttaa ja puoliso vuodesta 1914 Signe Vilhelmina Granqvist, Vuonna 1908 agronomiksi valmistuneen Konnun koko työura sivusi maataloutta, erityisesti kotieläintaloutta. Hän oli ollut kuusi vuotta Lounais-Suomen maanviljelysseuran karjatalouskonsulenttina, kun Lounais-Suomen Osuusteurastamo palkkasi hänet vuonna 1916 osuuskuntaan ns. toiseksi johtajaksi. Vuonna 1918 Kontu nimitettiin Osuusteurastamon toimitusjohtajaksi, missä tehtävässä hän toimi kuolemaansa asti 1945. Konnulla oli runsaasti luottamustehtäviä kotimaakunnassaan Varsinais-Suomi Varsinais-Suomessa. Hän oli lähtöisin ympäristöstä, missä koulun kynnys oli vielä korkea, ja siksi hän suosi kouluttautumista. Hän oli muun muassa perustamassa ja ylläpitämässä Turun Suomalaista Yliopistoseuraa, jonka keräämin varoin perustettiin Turun Suomalainen Yliopisto vuonna 1920.


title: Arvi Kontu

text: Kontu oli Kansallisen Edistyspuolueen kansanedustajana vuosina 1919–1922, edustaen Turun läänin eteläistä vaalipiiriä. Tasavallan presidentin valitsijamiehenä hän oli viidesti, vuosina 1925, 1931, 1937, 1940 ja 1943. Turun kaupunginvaltuustoon Kontu kuului vuosina 1924–1930 ja 1934–1945, mistä ajasta hän oli valtuuston puheenjohtajana vuodet 1934–1945. Rahatoimikamarin (nyk. kaupunginhallitus) jäsen hän oli vuosina 1924–1929. Poliitikkona ja yritysjohtajana Arvi Konnulla oli selkeä käsitys tuolloin ajankohtaisiin kielikiistoihin Suomessa. Hän kannatti suomalaisuusaatetta ja edisti suomen kielen käyttöä.


title: Lego Harry Potter: Years 1–4

text: Lego Harry Potter: Years 1–4 on vuonna 2010 julkaistu videopeli, joka perustuu Lego Harry Potter -lelusarjaan. Sen kehitti Traveller’s Tales ja julkaisi Warner Bros. Pelin tarinaan sisältyy neljä ensimmäistä Harry Potter -kirjaa ja -elokuvaa: "Viisasten kivi", "Salaisuuksien kammio", "Azkabanin vanki" sekä "Liekehtivä pikari".


title: Lego Harry Potter: Years 1–4

text: Pelissä voi pelata 167 hahmolla, paitsi PSP- ja Nintendo DS -versioissa, joissa hahmoja on vähän yli sata. Pelattavista hahmoista tunnetuimpia ovat Harry Potter, Ron Weasley, Hermione Granger ja Albus Dumbledore, mutta pelissä on myös vähemmän tunnettuja hahmoja, kuten Hagridin koira Tora sekä herra ja rouva Mason.


title: Lego Harry Potter: Years 1–4

text: Kuten pelissä "", pelissä voi luoda oman tason jo valmiina olevien lisäksi. Ominaisuus ei ole tarjolla PSP- ja Nintendo DS -versioissa. Muissa tasoissa seikkaillaan muun muassa Salaisuuksien kammiossa, Viistokujalla ja Tylypahkan viereisellä järvellä (kutsuttu neljännessä elokuvassa Mustajärveksi). Pelissä pääsee kulkemaan vapaasti eri Tylypahkan alueilla, kuten myös Viistokujalla.


title: Kolme etsivää ja vihreä aave

text: Kolme etsivää ja vihreä aave () on Robert Arthurin kirjoittama 3 etsivää -kirjasarjaan kuuluva teos. Sen on suomentanut Laura Tetri. Tapauksen ainekset ovat vihreä aave, arvokas helminauha ja pieni koira.


title: Ramires

text: Ramires Santos do Nascimento, joka tunnetaan paremmin nimellä Ramires (s. 24. maaliskuuta 1987 Barra do Piraí, Rio de Janeiron osavaltio, Brasilia) on brasilialainen jalkapalloilija, pelipaikaltaan keskikenttäpelaaja. Hän edustaa kiinalaista Jiangsu Suningia sekä Brasilian maajoukkuetta. Ramiresin vahvuuksia pelaajana ovat erityisesti liikkuvuus, nopeus ja työmoraali.


title: Ramires

text: Ramires edusti juniorina Joinvillea, jossa hän pelasi vuodesta 2005. Ramires pelasi seurassa 14 ottelua ennen kuin siirtyi tammikuussa 2008 viisivuotisella sopimuksella Cruzeiroon. Ramires pelasi Cruizeirossa yhteensä 61 liigaottelua, joissa hän viimeisteli 10 maalia. Ramiresia alettiin kutsua Cruzeiron vuosina median ja fanien keskuudessa lempinimillä "Queniano Azul" eli sininen kenialainen. Lempinimi tulee hänen pitkään edustamansa Cruzeiron sinisestä väristä ja nopeudestaan, jota fanit vertaavat kenialaisiin juoksijoihin. Ramires voitti Cruzeirossa Campeonato Mineiron kahdesti.


title: Ramires

text: Toukokuussa 2009 Ramires siirtyi Portugalin pääsarjassa pelaavan Benficaan viisivuotisella ja 7,5 miljoonan euron sopimuksella. Heti ensimmäisellään kaudella Portugalissa Ramiresista tuli joukkueen avainpelaajia sen voittaessa pääsarjamestaruuden ja Portugalin liigacupin. Hän pelasi Benficassa 26 ottelua, joissa teki neljä maalia.


title: Ramires

text: 4. elokuuta 2010 Benfica tiedotti hyväksyneensä englantilaisseura Chelsean tekemän 22 miljoonan euron ostotarjouksen Ramiresista. Neljän vuoden sopimus varmistui 13. elokuuta. Ramires sai pelinumerokseen 7, jota oli aikaisemmin käyttänyt seurassa Andri Ševtšenko. Hän debytoi Chelseassa 28. elokuuta 2010 Valioliigaottelussa Stoke Cityä vastaan korvaamalla Michael Essienin ottelun loppuhetkillä. Hän oli ensimmäistä kertaa avauskokoonpanossa 11. syyskuuta 2010 sarjaottelussa West Ham Unitedia vastaan. Hän teki ensimmäisen maalinsa Chelseassa ja samalla Valioliigassa 24. tammikuuta 2011 vierasottelussa Bolton Wanderersia vastaan 4–0-voitossa. Toisen Valioliigamaalinsa Ramires teki 20. maaliskuuta 2011 voittotilanteessa 2–0 Manchester Citystä maalilla, joka valittiin Chelsean kauden maaliksi. Kaudella 2010–2011 Ramires pelasi liigassa 29 ottelua ja niissä kaksi tehtyä maalia. Chelsea jäi Valioliigassa toiseksi yhdeksän pisteen erolla Manchester Unitediin.


title: Ramires

text: Ramires pelasi Brasilian alle 23-vuotiaiden joukkueessa heinäkuussa 2008 Pekingissä pidetyissä olympialaisissa. Hän lähti turnaukseen korvaamaan loukkaantunutta Robinhoa. Hän pelasi olympialaisissa neljä ottelua ja voitti pronssia. Toukokuussa 2009 Ramires kutsuttiin vuoden 2010 MM-kisojen karsintoihin ja vuoden 2009 Maanosaliittojen cupiin. Hän pelasi ensimmäisen ottelunsa A-maajoukkueessa 6. kesäkuuta 2009 samoissa MM-karsinnoissa Uruguayta vastaan, tultuuan vaihdosta Elanon tilalle. Hän voitti Maanosaliittojen cupin, kun Brasilia voitti Yhdysvallat finaalissa. Ramires teki ensimmäiset maajoukkuemaalinsa 7. kesäkuuta 2011 harjoitusottelussa Tansaniaa vastaan. Hänet valittiin myös vuoden 2010 MM-kilpailuihin, joissa Alankomaat pudotti Brasilian puolivälierissä. Hän pelasi turnauksessa neljässä ottelussa. Ramires valittiin myös vuoden 2011 Copa Américaan, jotka pelattiin Argentiinassa.


title: Ramires

text: Tilanne 30. lokakuuta 2011


title: Ramires

text: Benfica


title: Ramires

text: Brasilia


title: Robert Arthur

text: Robert Arthur () oli yhdysvaltalainen kirjailija. Hän on kirjoittanut muun muassa kymmenen 3 etsivää -kirjasarjan kirjaa. Arthur toimi 1942–1953 Mutual Broadcasting Systemillä käsikirjoittajana, ohjaajana ja tuottajana. Tuona aikana hän teki muun muassa radiokuunnelmasarjaa "The Mysterious Traveler".


title: Häyry

text: Häyry on suomalainen sukunimi, joka on muun muassa seuraavilla henkilöillä:


title: Kolme etsivää ja Aavejärven arvoitus

text: Kolme etsivää ja Aavejärven arvoitus () on Robert Arthurin kirjoittama 3 etsivää -kirjasarjaan kuuluva teos. Kirjan on suomentanut Inkeri Pitkänen.


title: Kolme etsivää ja Aavejärven arvoitus

text: Aavejärveen kätkeytyy ikivanha arvoitus. Ratkaisu on rähjäisessä merimiesarkussa löytyneessä lokikirjassa, mutta viestiä ei saa edes Jupiter heti selville. Ja ajatus merirosvoaarteesta saa muutamia rosvoja liikkeelle. Alkaa taistelu, jossa armoa ei tunneta. Lopulta Jupiter keksii, missä aarre on, mutta rosvot ovat hieman edellä. Jupiter järjestää kuitenkin varkaille heidän elämänsä yllätyksen.


title: Metoklopramidi

text: Metoklopramidi (kauppanimellä Primperan ja Metopram) on dopamiinin D2-reseptorin antagonisti, jota käytetään yleensä pahoinvoinnin (myös sytostaattihoidon jälkeisen pahoinvoinnin) hoitoon. Lääke vaikuttaa keskushermostossa pahoinvointia estävästi ja lisää suolistokanavan peristaltiikkaa.


title: Metoklopramidi

text: Metoklopramidilla on myös äidinmaidon eritystä lisäävä vaikutus ja sitä saatetaankin joskus käyttää tarkoituksena lisätä maidontuotantoa.


title: Metoklopramidi

text: Pitkäaikaiskäyttöä ei suositella, koska varsinkin lapsilla on havaittu lääkkeen käytön pitkittyessä vakavia neurologisia haittoja.


title: Metoklopramidi

text: Lääkelaitoksen selostus valmisteesta Primperan


title: Besermanit

text: Besermanit (udmurtiksi бесерманъёс, "besermanjos") ovat udmurtteihin kuuluva etninen ryhmä Udmurtian luoteisosassa ja Kirovin alueella Venäjällä. He puhuvat udmurtin murretta, jossa on eräitä turkkilaisten kielten piirteitä.


title: Besermanit

text: Besermanit asuvat Vjatkan sivujoen Tšeptsan varrella Udmurtian Balezinon, Glazovin, Jarin ja Jukamenskojen piireissä sekä Kirovin alueen lähiseuduilla. Monissa besermanikylissä asuu myös muita udmurtteja, tataareja ja venäläisiä. Vuonna 1926 besermaneja laskettiin olleen 10 000 henkeä, mutta myöhemmissä Neuvostoliiton väestönlaskennoissa heidät luettiin udmurteiksi. Venäjän vuoden 2002 väestönlaskennassa rekisteröitiin 3 100 besermania.


title: Besermanit

text: Venäläisissä 1200–1400-lukujen kronikoissa mainitaan Volgan varrella ja Kaman alajuoksulla asunut besermanien kansa. 1600-luvun lähteissä he esiintyvät Tšeptšajoen varrella, jossa heitä nimitettiin usein tšuvasseiksi. Nykytietämyksen valossa he ovat alun perin eteläisiin udmurtteihin kuulunut ryhmä, johon turkkilaiset kansat ovat vaikuttaneet voimakkaasti. Volgan Bulgariassa osa eteläudmurteista omaksui islamin, johon myös ryhmän nimitys perustunee (venäjän "musulmane, basurmany" ’muslimit’). Venäläisiä nimityksiä "besermjane, besermene, bisurmene" on käytetty myös monista muista Volgan–Uralin seudulla asuneista kansanryhmistä. Mongolien hävitettyä Volgan Bulgarian besermanit pakenivat nykyiselle asuinseudulleen.


title: Besermanit

text: 1700-luvulla besermanit käännytettiin ortodokseiksi, mutta he ovat säilyttäneet myös perinteisiä uskomuksia ja islamin tapoja. Mullahit vierailivat vuosittain besermanikylissä ja heidän osallistumistaan hautajaisiin pidettiin välttämättömänä. Uskonto näkyi myös ruokakulttuurissa. Besermanit eivät 1900-luvun alkuun saakka syöneet sianlihaa, mutta valmistivat tataarien tavoin hevosenlihasta tehtyjä ruokalajeja. Aineellinen kulttuuri ei merkittävästi poikennut muista udmurteista.


title: Besermanit

text: Viime aikoina besermanien kansallinen itsetunto on lujittunut. Vuonna 1990 perustettiin oma kulttuuriseura ja vuonna 1992 Udmurtian korkein neuvosto tunnusti heidät erilliseksi kansaksi. Vuonna 2000 Venäjän hallitus myönsi besermaneille Venäjän vähälukuisen alkuperäiskansan aseman.


title: Besermanit

text: Ohjelmasarjan "Suomensukuiset 30 päivässä" (2013) neljännessä jaksossa näyttelijä Ville Haapasalo kuvausryhmineen yrittää tutustua besermanien elämään Balezinon piirin Jundan kylässä. Jundan maalaiskunnassa, jonka keskuksena tämä kylä toimii, asui vuoden 2010 väestönlaskennan mukaan 1503 henkeä.


title: The Slim Shady EP

text: The Slim Shady EP on rap-artisti Eminemin vuonna 1997 julkaisema EP, jota myytiin 250 kappaletta. Se julkaistiin sekä kasettina että CD:nä.


title: Celia (kirjasto)

text: Celia on koko Suomea palveleva opetus- ja kulttuuriministeriön hallinnonalaan kuuluva saavutettavan kirjallisuuden ja julkaisemisen asiantuntijakeskus, joka tukee yhdenvertaisuutta lukemisessa ja oppimisessa. Celia tuottaa ja välittää kirjallisuutta saavutettavassa muodossa, mm. äänikirjoina ja pistekirjoina, yhteistyössä kirjastojen ja kustantajien kanssa. Celia sijaitsee näkövammaisten palvelukeskus Iiriksen yhteydessä Helsingissä Itäkeskuksessa.


title: Celia (kirjasto)

text: Celia tuottaa ja välittää kauno-, tieto- ja oppikirjallisuutta äänikirjoina, pistekirjoina, e-kirjoina ja yhdistelmäkirjoina. Lisäksi Celia lainaa lasten koskettelu- ja kuvakirjoja. Suurin osa Celian tuottamasta aineistosta on äänikirjoja.


title: Celia (kirjasto)

text: Celian palvelujen käyttöoikeus on rajoitettu: ainoastaan lukemisesteiset eli henkilöt, jotka eivät voi lukea tavallista painettua tekstiä sairauden tai vamman tai niihin rinnastettavan syyn vuoksi, saavat käyttää Celian kirjoja. Celian virallinen nimi on Näkövammaisten kirjasto, mutta asiakaskuntaan kuuluu näkövammaisten lisäksi paljon muitakin lukemisesteisiä henkilöitä, mm. afaatikkoja, kehitysvammaisia, lihastautia sairastavia sekä luki- ja oppimisvaikeuksista kärsiviä. Celian tuottamien kirjojen lainaaminen on maksutonta.


title: Celia (kirjasto)

text: Celian toiminta perustuu siihen, että tekijänoikeuslain 17. pykälän mukaan näkövammaisille ja muille, jotka vamman tai sairauden vuoksi eivät voi käyttää julkaistuja kirjallisia teoksia tavanomaisella tavalla, saa valmistaa saavutettavia kappaleita.


title: Celia (kirjasto)

text: Celian juuret ulottuvat vuoteen 1890, jonka aprillipäivänä vasta 23-vuotiaan Cecilia ”Cely” Mechelinin johdolla seitsemäntoista naista kokoontui perustamaan yhdistystä, jonka tarkoituksena oli tarjota kirjallisuutta sokeille. Yhdistys sai nimekseen Föreningen Böcker åt de Blinda – Kirjoja sokeille. Yhdistyksen tavoitteena oli ”avata kirjallisuuden aarreaitta sokeille”, kuten yhdistyksen säännöissä määriteltiin. Ennen yhdistyksen perustamista sokeille oli tarjolla pistekirjoituksena ainoastaan välttämättömiksi katsottuja uskonnollisia teoksia ja oppikirjoja. Yhdistyksen jäsenet jäljensivät Louis Braillen kehittämällä pistekirjoitusjärjestelmällä sokeille tärkeitä tai heitä kiinnostavia teoksia. Kirjat jäljennettiin käsin paksulle paperille kirjain kirjaimelta pienen siannahka- tai sinkkitaulun ja naskalin avulla.


title: Celia (kirjasto)

text: Sinkkitaulut ja naskalit vaihtuivat vähitellen pistekirjoituskoneiksi. Sotien jälkeen kirjastoon avattiin oma kirjapaino. Vuonna 1955 otettiin käyttöön ensimmäiset avokelanauhoille tallennetut äänikirjat. Kirjoja kuunneltiin magnetofonilla. Etenkin sodissa näkönsä menettäneet hyötyivät äänikirjoista, koska he eivät useinkaan osanneet pistekirjoitusta. Mm. Tuntematon sotilas oli ensimmäisten äänikirjojen joukossa. Avokelanauhoilta siirryttiin 60–70-lukujen taitteessa Clarke & Smith -kuusiraitakasetteihin. Myöhemmin siirryttiin c-kasetteihin, joista luovuttiin lopullisesti vuoden 2007 lopussa, kun äänikirjat alettiin lainata yksinomaan cd-rom-levyille poltettuna.


title: Celia (kirjasto)

text: Cely Mechelin johti kirjastoa aina vuoteen 1932 asti. Näkövammaisten kirjasto toimi yhdistyksen alaisena vuoteen 1978, jolloin kirjasto siirtyi valtiolle, opetus- ja kulttuuriministeriön hallinnonalaan. Kirjasto sai Celia-nimen vuonna 2001. Nimi on kunnianosoitus kirjaston perustajalle Cely Mechelinille. Vuonna 2004 Celia muutti Mäkelänkadulta Itäkeskukseen aivan uuteen Iiris-keskukseen, jossa toimii myös mm. Näkövammaisten liitto ja Retinitis-yhdistys.


title: Celia (kirjasto)

text: Celian palvelujen käyttäjiksi voivat liittyä henkilöt, joilla on lukemiseste eli jotka eivät voi sairauden tai vamman tai niihin rinnastettavan syyn vuoksi lukea tavallista painettua tekstiä. Lukemisesteen voi aiheuttaa esimerkiksi lukivaikeus, oppimisvaikeus, näkövamma, lihastauti, kehitysvamma tai afasia.


title: Celia (kirjasto)

text: Celian äänikirjapalvelun käyttäjäksi voi liittyä useimmiten henkilön omassa lähikirjastossa. Koululaiset ja opiskelijat voivat usein liittyä äänikirjapalvelun käyttäjäksi omassa oppilaitoksessaan.


title: Celia (kirjasto)

text: Celia tarjoaa palvelua kirjastojen lisäksi myös muille yhteisöille, kuten kouluille, vanhustenkeskuksille, päiväkodeille ja hoitokodeille, joilla on lukemisesteisiä asiakkaita. Tällöin yhteisö välittää Celian aineistoja omille lukemisesteisille asiakkailleen.


title: Celia (kirjasto)

text: Celialla oli vuonna 2015 yhteensä noin 25 000 rekisteröitynyttä asiakasta ja käyttäjää. Äänikirjapalvelun käyttö ja asiakkaaksi liittyminen on maksutonta.


title: Celia (kirjasto)

text: Celia tuottaa vuosittain ääni-, piste- ja e-kirjoiksi noin kolmanneksen kaikesta Suomessa ilmestyvästä suomenkielisestä kauno- ja tietokirjallisuudesta eli yli tuhat kirjaa. Kokoelmassa on monipuolista tieto- ja kaunokirjallisuutta: romaaneja, muistelmia, runoja, historiallisia teoksia – niin klassikoita kuin uutuuksia, yhteensä yli 40 000 eri kirjaa. Suomenkielisten kirjojen lisäksi kokoelmassa on ruotsin- ja vieraskielisiä teoksia.


title: Celia (kirjasto)

text: Kauno- ja tietokirjallisuuden lisäksi Celia tuottaa ja välittää koulu- ja oppikirjoja eri koulutusasteille. Kokoelmasta löytyy korkeakouluopiskelijoiden kurssikirjoja sekä valikoima peruskoulujen oppikirjoja. Lisäksi valikoimassa on runsaasti lukion kurssikirjoja, ammatillisten opintojen oppikirjoja sekä kirjoja korkeakouluopiskelijoille. Äänioppikirjoja voivat käyttää kaikki lukemisesteiset, ja lisäksi valikoimassa on näkövammaisten opiskelijoiden erikoisaineistoa: piste- ja elektronisia oppikirjoja.


title: Celia (kirjasto)

text: Celian äänikirjat ovat erityisessä Daisy-formaatissa, jonka ansiosta äänikirja on käytettävyydeltään mahdollisimman samankaltainen tavallisen painetun kirjan kanssa. Oppikirjoihin voi tehdä kirjanmerkkejä, mikä helpottaa esimerkiksi kokeisiin kertaamista.


title: Celia (kirjasto)

text: Lisäksi Celiassa on lasten koskettelukirjoja. Koskettelukirjat ovat yleensä uniikkikappaleita ja työläitä valmistaa. Suuri osa koskettelukirjoista tulee Celiaan käsityöammattiin opiskelevien opinnäytetöinä. Ensimmäiset koskettelukirjat Celia sai vuonna 1984. Lapsia varten Celian valikoimassa on myös luetaan yhdessä -kuvakirjoja. Ne ovat tavallisia kuvakirjoja, joihin on liitetty teksti pistekirjoituksella. Näin esimerkiksi näkövammainen vanhempi voi lukea kirjaa yhdessä näkevän lapsen kanssa.


title: Celia (kirjasto)

text: Celian äänikirjat, elektroniset kirjat ja suurin osa pistekirjoista ovat nykyisin digitaalisessa muodossa. Kirjojen tiedostot säilytetään sähköisissä arkistoissa. Kun käyttäjä lainaa digitaalisen kirjan, hän saa henkilökohtaisen kopion kirjasta omaan käyttöönsä.


title: Celia (kirjasto)

text: Äänikirjoja voi lainata suoraan verkosta kuunneltavaksi ja Celian tarjoamalle mobiilisovellukselle. Äänikirjoja on saatavilla myös CD-levyinä.


title: Celia (kirjasto)

text: Ainoastaan Celian palvelujen käyttäjiksi liittyneet tai heidän yhteyshenkilönsä voivat lainata Celian kirjoja. Yleinen kirjasto voi myös tarjota valikoiman Celian äänikirjoja CD-levyinä, joiden lainaaminen ei edellytä Celian palveluiden käyttäjäksi rekisteröitymistä.


title: Celia (kirjasto)

text: Celia siirtyi digitaalisen kirjakokoelman hyödyntämiseen kokonaan vuodenvaihteessa 2007–2008. Sitä ennen äänikirjat lainattiin c-kaseteilla, jotka tuli palauttaa kirjastoon. Digitaaliseen kokoelmaan siirtymisen myötä lainamäärät kasvoivat erittäin nopeasti.


title: Celia (kirjasto)

text: Valtaosa Celian lainoista on äänikirjoja. Yhteensä lainoja tehtiin vuonna 2012 yli miljoona.


title: S/S Jussi H

text: S/S Jussi H oli suomalainen rahtilaiva, joka joutui 12. syyskuuta 1942 Pohjanlahdella venäläisen sukellusveneen torpedoimaksi ja upposi. Laivan 23 hengen miehistöstä vain yksi selvisi hengissä.


title: S/S Jussi H

text: "Jussi H" oli ostettu Englannista vuonna 1937, ja sen omisti Laiva Oy -niminen laivaisännistöyhtiö, jonka takana oli porilainen kauppaneuvos Werner Hacklin. "Jussi H" kuljetti ennen sotia pääasiassa puutavaraa Suomesta Itämeren alueen ja Länsi-Euroopan satamiin sekä toi paluulastina kappaletavaraa ja kivihiiltä.


title: S/S Jussi H

text: "Jussi H" lähti perjantaina 11. syyskuuta 1942 Raumalta kohti Königsbergiä. Laivan lastina oli kappaletavaraa ja puisten parakkien osia. Päällikkönä oli nuori ja pystyvä merikapteeni Heikki Pietilä.


title: S/S Jussi H

text: Laivan oli tarkoitus suunnata aluksi Selkämeren poikki Ruotsin rannikolle ja sitten jatkaa matkaa suojatussa saattueessa lähellä Ruotsin rannikkoa. Lauantaiaamuna kello 4 aikaan laivaan osui kaksi venäläisen "S-13" sukellusveneen laukaisemaa torpedoa. Laivan kattilat räjähtivät pian tämän jälkeen, jolloin laiva upposi, niin että meren pinnalle jäi ajelehtimaan vain sekalaista kansilastia. Laivan miehistöstä onnistui pelastautumaan vain 18-vuotias lämmittäjä Pauli Kankaala, joka ajelehti pelastuslautan mukaan eräälle Ahvenanmaan saariston karille. Paikalle tulleet kalastajat pelastivat hänet sieltä 15. syyskuuta. Merestä onnistuttiin löytämään vain "Jussi H:n" ajelehtivaa kansilastia ja laivan emännöitsijän ruumis.


title: S/S Jussi H

text: Laivan upottanut sukellusvene "S-13" kuului kymmenen veneen ryhmään, joka oli lähetetty elokuussa 1942 partioimaan Suomenlahden länsiosiin ja Itämerelle. "S-13" oli saanut tehtäväkseen tunkeutua Pohjanlahdelle, ja siinä se onnistuikin sukellettuaan ruotsalaisten Ahvenanmerelle asettaman miinakentän ali. "S-13" upotti Pohjanlahdella ensin S/S "Heran" 12. syyskuuta heti puolenyön jälkeen ja sitten muutamia tunteja myöhemmin S/S "Jussi H:n". Ennen paluutaan sukellusvene kävi vielä Merenkurkussa ja ampui siellä 18. syyskuuta tuleen hollantilaisen M/S "Anna W:n". Vene onnistui palaamaan Leningradiin, vaikka se kärsikin paluumatkalla pahoja vaurioita syvyyspommituksessa.


title: S/S Jussi H

text: S/S "Jussi H" oli rakennettu Ranskassa Dunkerquessa vuonna 1910 "Ospringe"-nimisenä. Laivan pituus oli 87,89 metriä, leveys 13,06 metriä ja ruuman korkeus 5,96 metriä. Laivan kantavuus oli 2 215,61 bruttorekisteritonnia, ja sen kolmipaisunta-höyrykoneen teho oli 1 150 hevosvoimaa. "Ospringe" myytiin vuonna 1931 Englantiin, jossa sen omisti lontoolainen Constants (South Wales) Limited. Tältä yhtiöltä Hacklin osti laivan tammikuussa 1937.


title: S/S Jussi H

text: Porin Reposaaressa sijaitsee "Jussi H:n" ja toisen samana vuonna upotetun Hacklinin omistaman kauppalaivan, "Betty H:n", muistomuuri.


title: S/S Betty H

text: S/S Betty H oli suomalainen rahtilaiva, joka joutui 26. lokakuuta 1942 venäläisen sukellusveneen torpedoimaksi Ahvenanmerellä lähellä Nyhamnin majakkaa ja upposi. Laivan 23 hengen miehistöstä 12 selvisi hengissä.


title: S/S Betty H

text: "Betty H" oli ostettu Englannista vuonna 1932, ja sen omisti Porin Laiva Oy"," jonka takana oli porilainen kauppaneuvos Werner Hacklin. Laiva sai uuden nimensä Hacklinin vaimon Elisabethin mukaan. "Betty H" kuljetti ennen sotia pääasiassa puutavaraa Suomesta Itämeren alueen ja Länsi-Euroopan satamiin sekä toi paluulastina kappaletavaraa ja kivihiiltä.


title: S/S Betty H

text: "Betty H" lähti torstaina 22. lokakuuta 1942 Kotkasta kohti Ruotsin Oskarshamnia. Laivan lastina oli Outokummun kaivoksesta louhittua rikkikiisua. Päällikkönä oli merikapteeni Ruben Ceder.


title: S/S Betty H

text: Nyhamnin luotsiaseman ohitettuaan "Betty H" liittyi aamupäivällä 26. lokakuuta mukaan saattueeseen, jota suojasivat merivoimien neljä saattajaa: "Uisko", "Louhi", "Aura" ja "VH1". Saattueessa oli "Betty H:n" lisäksi neljä muutakin rahtilaivaa: "Henry John", "Monsun", "Corona" ja "Grundsee". Kello 11.10 "Betty H:n" peräosaan osui torpedo, kun se oli noin 10 meripeninkulman päässä Nyhamnin majakasta. Laiva upposi hyvin nopeasti tämän jälkeen, eikä pelastusveneiden vesillelasku onnistunut enää. Veteen joutuneet miehistön jäsenet pysyttelivät pinnalla kelluvan puutavaran varassa, ja osa onnistui myös uimaan kahdella pinnalle jääneelle pelastuslautalle. Saattaja "Aura" saapui uppoamispaikalle noin 20 minuutin kuluttua ja pelasti "Betty H:"n 12 miehistöön kuulunutta jäsentä. Saattue jatkoi matkaansa Ruotsin aluevesirajalle, ja tämän jälkeen saattajina toimineet sotalaivat suuntasivat Maarianhaminaan "Betty H:n" pelastunut miehistö mukanaan.


title: S/S Betty H

text: "Betty H:n" upottanut sukellusvene oli "SC-307" ("Treska") (3. luokan kapteeni N.O. Momot), joka kuului syksyllä 1942 Kronstadtista liikkeelle lähteneeseen 16 sukellusveneen ryhmään. Ammuttuaan torpedonsa vene onnistui pakenemaan paikalta välttäen suomalaisten suorittaman syvyyspommituksen. Vene palasi Kronstadtiin, mutta se ei enää seuraavina vuosina onnistunut upottamaan muita laivoja. Sukellusvene romutettiin Kronstadtissa vuosina 1958–1959, ja sen komentotorni on nykyisin muistomerkkinä sukellusvenekoulun pihalla.


title: S/S Betty H

text: S/S "Betty H" oli rakennettu vuonna 1902 Whitbyssä Englannissa "Kirktown"-nimisenä. Ennen Suomeen myyntiä laivan omisti essexiläinen laivanvarustaja Alfred Smith. Laivan pituus oli 94,7 metriä, leveys 13,4 metriä ja ruuman korkeus 6 metriä. Laivan kantavuus oli 2 478 bruttorekisteritonnia, ja sen kolmipaisuntahöyrykoneen teho oli 1 120 hevosvoimaa.


title: S/S Betty H

text: Porin Reposaaressa sijaitsee "Betty H:n" ja toisen samana vuonna upotetun Hacklinin omistaman kauppalaivan "Jussi H:n" muistomuuri.


title: Virkakäsky

text: Virkakäsky on valtion tai kunnan hallinnon sisäinen määräys, jonka esimies antaa alaiselleen tai ylempi viranomainen alemmalle hallintoelimelle. Viranomainen voi antaa virkakäskyn vain oman johto- ja valvontavaltansa alla toimivalle viranomaiselle. Virkakäskystä ei voi valittaa. Sen lähikäsite on hallintonormi.


title: Virkakäsky

text: Virkakäskyn tulee olla lainmukainen ja sen pitää noudattaa normihierarkiaa. Virkamiehen on noudatettava saamiaan määräyksiä valtion virkamieslain ja kunnallisesta viranhaltijasta annetun lain perusteella. Virkamiestä ei kuitenkaan voida velvoittaa ratkaisemaan tai esittelemään jotakin asiaa tietyllä tavalla. Määräyksen tulee olla yleisluonteinen, kuten esimerkiksi määräys tietyn asian esittelemisestä. Mahdollisia ovat myös hallintotehtävien toteuttamistapaan liittyvät tarkatkin määräykset.


title: Virkakäsky

text: Virkakäskyn lainvastaisuus kumoaa kuuliaisuusvelvollisuuden. Esimerkiksi rikoksen tekemiseen ei voida käskeä, vaikka muun muassa kansallissosialismin aikaisten tekojen oikeudenkäynneissä vedottiin ehdottomaan kuuliaisuusvelvollisuuteen. Perinteisesti on katsottu, että epäselvää ja tulkinnanvaraistakin virkakäskyä on noudatettava, vaikka käskyn saaja epäilisikin sitä.


title: Kolme etsivää ja hermostunut leijona

text: Kolme etsivää ja hermostunut leijona on Robert Arthurin kirjoittama 3 etsivää -kirjasarjaan kuuluva teos. Kirjan on suomentanut Annikki Lievonen.


title: Kolme etsivää ja hermostunut leijona

text: Etsivät saavat erikoisen tehtävän: mennä turistipuistoon, joka on Viidakkomaa. Siellä heidän täytyy selvittää, miksi puiston kesy leijona on alkanut käyttäytyä hermostuneesti. Seuraukset voivat olla kohtalokkaat, sillä leijonalla on osa Viidakkomaassa kuvattavassa elokuvassa. Selvittäessään tapahtumaa, etsivät joutuvat pakenemaan villiä gorillaa, nopeaa pantteria ja pelastuvat täpärästi metallinhajottajasta.


title: Death Before Dishonour

text: Death Before Dishonour on suomalaisen black metal -yhtye Goatmoonin ensimmäinen studioalbumi, ja se on julkaistu vuonna 2004. CD-versiota valmistettiin 1014 kopiota ja vinyyliversiota 110 kopiota.


title: Farmijoukkue

text: Farmijoukkue on urheilujoukkue, joka tekee yhteistyötä ylemmällä sarjatasolla pelaavan joukkueen kanssa. Joukkueet voivat kuulua samaan seuraan tai olla itsenäisiä. Ylemmän sarjatason joukkue voi siirtää farmijoukkueeseen pelaajia, jotka eivät mahdu joukkueen kokoonpanoon tai jotka ovat esimerkiksi toipumassa loukkaantumisesta. Farmijoukkueita on käytössä muun muassa koripallossa, baseballissa, jääkiekossa ja jalkapallossa.


title: Farmijoukkue

text: Baseballissa Major League Baseball -seuroilla on farmikytköksiä joidenkin Minor League Baseball -seurojen kanssa.


title: Farmijoukkue

text: Pohjoisamerikkalaisen NBA:n joukkueilla on kullakin farmikytkös jonkin NBA Development League -joukkueen kanssa.


title: Farmijoukkue

text: Joillakin eurooppalaisseuroilla on farmisopimuksia keskenään. Esimerkiksi espanjalaiset Joventut Badalona ja CB Prat ovat tehneet pelaajayhteistyötä. Suomessa esimerkiksi Tampereen Pyrinnöllä on ollut reservijoukkue, ja esimerkiksi Vaasan Salama on toiminut yhteistyössä Kauhajoen Karhun kanssa.


title: Farmijoukkue

text: Jääkiekossa pohjoisamerikkalaisen NHL:n kaikilla seuroilla on farmisopimus jonkin AHL:ssa pelaavan seuran kanssa. Yleensä NHL-uraansa aloittelevat pelaajat hakevat ensin kokemusta ja näyttävät taitotasonsa farmijoukkueessa ennen mahdollista siirtymistään NHL:ään. Myös jo pidemmän uran luoneet ja farmissa hyvin pelanneet pelaajat voidaan nostaa NHL-joukkueeseen. Vastaavasti heikosti NHL:ssä pelannut pelaaja voidaan siirtää farmijoukkueeseen hakemaan onnistumisia.


title: Farmijoukkue

text: AHL-seuroilla on omia farmijoukkueita ECHL- ja CHL -sarjoissa.


title: Farmijoukkue

text: IHL toimi vielä 1990-luvulla NHL:n vaihtoehtoisena farmisarjana AHL:lle. Sen toiminta loppui vuonna 2001, jolloin sen jäljellä olleet kuusi joukkuetta liittyivät AHL:ään.


title: Farmijoukkue

text: Suomessa joitain SM-liigaa alemmissa sarjoissa pelaavia joukkueita kutsutaan farmijoukkueiksi, koska ne tekevät pelaajayhteistyötä SM-liigassa pelaavien joukkueiden kanssa. Esimerkiksi Ilves on ilmoittanut farmijoukkueekseen Mestiksessä pelaavan LeKin. Myös Jokereiden ja Kiekko-Vantaan yhteistyö on farmijoukkuemaista.


title: EICAR

text: EICAR, European Institute for Computer Antivirus Research on vuonna 1990 perustettu organisaatio, jonka tavoitteena on edistää virustorjuntaa ja tehostaa virustorjuntaohjelmiston kehittämistä. Viime aikoina EICAR on enemmässä määrin keskittynyt haittaohjelmien tutkimiseen kuin perinteisiin tietokoneiden viruksiin sekä laajentanut työskentelyään myös muille tietoturvallisuuden osa-alueille.


title: EICAR

text: EICAR -organisaation julkaisema vaaraton haittaohjelman testirivi on yksi maailman eniten käytetty pikatesti varmistamaan virustorjuntaohjelmiston toiminnan. EICAR -testin voi ladata myös kaikkien tunnettujen virustorjuntaan erikoistuneiden ohjelmistotalojen internetsivuilta.


title: EICAR

text: EICAR -testirivi:


title: EICAR

text: tai